Srpski dubl skul Marko Marjanović, Aleksandar Filipović osvojio je još jedno srebrno odličje u Italiji. Drugog finalnog dana tradicionalne internacionalne regate „Memorial Paolo D’Aloja“, koja je po 28. put održana u Piedoluku, naš čamac je u finalu ove discipline s vremenom 6:31,25 prošao kao drugi iza posade Litvanije Maskinkas, Riter (6:26,58), koja je trijumfovala i dan ranije. Bronza je ovoga puta pripala domaćoj posadi Fosi, Batisti (6:35,59). Dvojac bez kormilara Nenad Beđik, Nikola Stojić nije veslao finale budući da je dan ranije u drugoj kvalifikacionoj grupi s vremenom 6:32,08 zauzeo četvrto mesto.\n– Marjanović i Filipović su bili bolji nego prethodnog finala iako su ostvarili isti plasman. Mnogo bolje su odveslali u tehničkom i taktičkom smislu, pogotovo u prvom delu trke za koji smo imali poseban dogovor. Sve u svemu mislim da su ispunili očekivanja u Italiji gde su, drugog finalnog dana, pobedili Italijane, treće sa Svetskog prvenstva u Južnoj Koreji, a izgubili od Litvanaca koji su u Čungjuu postali svetski viceprvaci. Što se Stojića i Beđika tiče u subotnjim kvalifikacijama bili su bolji nego u prethodnim trkama, ali su uslovi na stazi bili na ivici regularnosti. U takvim uslovima nisu imali sreće tim pre što su bili u najbržoj grupi – kazao je član selektroske komisije Dejan Guslov.\nPosle pet odličja prvog dana internacionalne regate u Zagrebu Croatia Opena srpski veslački tim je i drugog dana bio na visini zadatka osvojiši novih pet odličja. Stručni štab je za nedeljni dan „promešao karte“ pa su se na stazi našle i neke nove posade, sve sa ciljem što bolje provere pred predstojeće izazove. Sedam srpskih čamaca došlo je do borbi za medalju od toga je pet stiglo i do odličja. Miloš Vasić je ponovio uspeh u skifu gde je, poput prvog dana, osvojio srebro s vremenom 7:08,66. U istoj trci Srbija je imala još dva predstavnika. Radoje Đerić je s vremenom 7:12,21 osvojio bronzu, dok je Viktor Jasinski bio peti u finalu (7:32,13).\nČetverac bez kormilara Viktor Pivač, Goran Jagar, Igor Lončarević, Jovan Popović A finale je s vremenom 6:10,46 završio na drugom mestu osvojivši tako srebrno odličje. Ženski dvojac bez kormilara Iva Obradović, Ivana Filipović ponovio je uspeh iz subote. Naše veslačice su s vremenom 7:34,39 ponovo došle do srebrnog odličja koje bi možda bilo i sjajnije da nisu imale peh tokom trke kada su zakačile bovu. Dvojac bez kormilara Aleksandar Beđik, Aleksa Stanković u konkurenciji seniora A dokopao se bronze izveslavši finalnu trku u vremenu 8:02,28, dok je u istoj konkurenciji dubl skul Martin Mačković, Nikola Kekić A finale s vremenom 7:14,30 završio na šestom mestu.\nU skifu je startovalo čak sedam srpskih veslača. Pored pomenutih učesnika A finala u B finalu Veselin Savić je zauzeo treće mesto (7:27,90), Miloš Stanojević bio za poziciju slabije plasiran (7:33,15), a Uroš Marinković je utešno finale završio kao peti (7:44,38). Nikola Selaković je bio četvrti u svojoj kvalifikacionoj grupi pa je ostao bez plasmana u utešna finala.


Uskoro pred Specijalnim sudom Čeku, Tači, Haliti? - Prnjavorski informativni portal\nUskoro pred Specijalnim sudom Čeku, Tači, Haliti?\nPred Specijalnim sudom za ratne zločine, za koje se sumnja da su ih počinili pripadnici bivše terorističke OVK, kao i za trgovinu ljudskim organima, mogli bi se pojaviti mnogi aktuelni predstavnici institucija samoproglašenog Kosova, potvrđeno je Srni u Kosovskoj policijskoj službi.\nPod sumnjom da je lično počinio ratni zločin i da nije spriječio da ratni zločini budu učinjeni, na optuženičkoj klupi prvi bi trebalo da se nađe nekadašnji komandant Glavnog štaba terorističke OVK Agim Čeku. Uz Čekua, na spisku se nalazi jedan od komandanata terorističke OVK Azem Sulja. Prema informacijama iz policije, Hašim Tači bi mogao da odgovara po političkoj liniji, ali ne kao direktni učesnik ili izvršilac ratnih zločina, zato što je postao visoki predstavnik terorističke OVK tek nakon pregovora u Rambujeu.\nTačijev blizak saradnik DŽavit Haliti mogao bi da odgovara jer je u vrijeme činjenja zločina bio odgovoran za vezu sa krilom terorističke OVK u Albaniji i tamošnjim centrima za obuku. Istražitelji su pronašli dovoljno dokaza o odgovornosti komandanta terorističke OVK zaduženog za zdravstvenu zaštitu u Glavnom štabu OVK Šaipa Muje. Na spisku se nalazi i Ajvaz Beriša, aktuelni konzul samoproglašenog Kosova u Frankfurtu.\nOn je u vrijeme sukoba na Kosovu bio komandant specijalnih jedinica terorističke OVK. Kadri Veselji, kao jedan od najuticajnijih komandanata u bivšoj OVK, mogao bi da odgovara ukoliko Specijalni sud prethodno utvrdi odgovornost Hašima Tačija. Umjesto Ramuša Haradinaja, na optuženičkoj klupi će se naći njegov brat Daut Haradinaj. Optužnica ga tereti za ista krivična djela za koja srpske vlasti optužuju njegovog brata Ramuša, a riječ je o zločinima počinjenim u rejonu Đakovice i Dečana, u zoni Metohija /Dukađini/, u kojoj su pripadnici terorističke OVK bili pod komandom braće Haradinaj.\nNa spisku se nalaze i Bljerim Kuči i Ljah Brahimaj, kao i bivši komandant OVK za region Mališeva Fatmir Limaj. Iz policije su naveli da se na spisku osumnjičenih nalaze imena još desetak visokih oficira Kosovskih bezbjednosnih snaga, koji su poznati istražiteljima koje je predvodio Klint Vilijamson. Zanimljivo je da na spisku osumnjičenih nema članova Demokratskog saveza Kosova /DSK/, čiji je predsjednik u vrijeme sukoba bio Ibrahim Rugova.\nSadašnjem predsjedniku DSK-a Isa Mustafi, poslanici su danas izglasali nepovjerenje i smijenili ga sa funkcije premijera samoproglašenog Kosova. Prema navodima iz Kosovske policijske službe, najkasnije za mjesec dana počeće proces privođenja osumnjičenih, a policija je spremna da u saradnji sa KFOR-om i Euleksom odgovori na moguć destabilizaciju bezbjednosne situacije na Kosmetu.


Vučurević prozvao Dodika: Koliko puta si prevezen u gepeku iz Banja Luke do Beograda?\nGradonačelnik Trebinja Slavko Vučurević danas je ponovo iznio niz teških optužbi na račun predsjednika Republike Srpske Milorada Dodika, ističući da je Dodikova jučerašnja posjeta tom gradu pokušaj da se skrene pažnja s onog što je loše rađeno tokom desetogodišnje vladavine SNSD-a u Trebinju.\nKomentarišući Dodikovu izjavu da će se zalagati da se zaposli po jedan član svake porodice u Hercegovini, Vučurević je pozvao predsjednika RS da zaposli gotovo četiri i po hiljade ljudi koji su zbog stečaja u vrijeme njegove vladavine i vladavine SNSD-a u Trebinju ostali bez posla.\nOn je, pored ostalog, rekao da ovakvim istupima Dodik još jednom potvrđuje da “Hidroelektrane na Trebišnjici“ i dalje služe za ličnu promociju i promociju stranke.\n– Ne treba nikome napominjati da su “Hidroelektrane na Trebišnjici“ opšte dobro, prvenstveno dobro građana Hercegovine, i mi odbacujemo navedene Dodikove stavove – dodao je gradonačelnik Trebinja na pres-konferenciji.\nIzrazio je duboku sumnju u namjere predsjednika vezane za Hercegovinu, jer je iza njega niz obećanih i nerealizovanih projekata poput projekta “Trebinje Resort“ ili Aerodroma Trebinje.\nVučurević je ponovo iznio tvrdnje o umiješanosti Dodika u kriminalne radnje.\n– On je povezan i s porodicom Keljmendi i Nimani s Kosova i sada javno pitam Milorada Dodika da izađe i kaže koliko je puta od 1993. do 1995. godine prevezen u gepeku iz Banja Luke do Beograda i Surčina zbog neplaćenih dugova za cigarete, naftu i ko zna šta još – rekao je gradonačelnik Trebinja.\nIzrazio je sumnju i u način na koji je Dodik dobio odlikovanje Međunarodnog fonda jedinstva pravoslavnih naroda.\n– Sumnjam da je on kupio tu povelju Fonda pravoslavnih naroda i pitam se ko može, od djece do senilnih umirućih staraca, moralni lik Milorada Dodika dovesti u vezu s 10 Božijih zapovijesti koje kažu ne ukradi, ne laži, ne poželi tuđe… Spreman sam da podržim inicijativu da se jedan dan u godini posveti lažovima, prevarantima, lopovima, tajkunima, narkodilerima i kriminalcima, da se proslavlja u Bakincima pored Laktaša i da se nazove po Miletu prvom kleptomanskom narkobosu. To bi bilo najpriličnije predsjedniku RS koji je kriv što je u Trebinju uništena sva industrija. Nadam se da mu je ovo posljednja i oproštajna posjeta Trebinju – kazao je Vučurević.\nPredsjednik SNSD-a Trebinje Luka Petrović kazao je da su Vučurovićeve izjave o predsjedniku RS nedolične i neprimjerene.\n– Mi smo mislili da se on promijenio u posljednjih pola godine, da se smirio i da će prestati da priča gluposti. Umjesto što bez argumenata napada predsjednika RS bilo bi bolje da ispuni neka obećanja i da pokrene izgradnju fabrike obuće “bema”, autobuske stanice i drugih kapitalnih objekata – rekao je Petrović.\nPrethodni članakUgrožena sloboda medija\nSljedeći članakZORAN ZASPAO, PA PAO U SMRT: Samo nekoliko trenutaka nakon ove fotografije dogodila se tragedija


Otvoren prvi EKO – Maksi supermarket | Energetski portal Srbije\nOtvoren prvi EKO – Maksi supermarket\nMinistar zaštite životne sredine Goran Trivan prisustvovao je otvaranju ekološke prodavnice – Maksi supermarketa kompanije Delez, prve ovakvog tipa u Srbiji i na Balkanu.\nU ovoj prodavnici, kompanija Delez Srbija zamenila je strandardni sistem hlađenja ekološkim sistemom koji je baziran na ugljen-dioksidu, čime je izbacila iz upotrebe standardni freon R404A, što doprinosi zaštiti životne sredine. Inovativno tehnološko rešenje podržano je od strane Mašinskog fakulteta Univerziteta u Beogradu.\nPrilikom obilaska prodavnice, ministar Trivan je upoznat sa tehnološkim rešenjem rashladnog sistema, njegovim ekonomskim i ekološkim prednostima.\nNaglašeno je da ovaj sistem znatno smanjuje emitovanje ugljen-dioksida u atmosferu od postojećeg, i da je za 25 posto energetski efikasniji, zbog čega predstavlja značajan iskorak u očuvanju životne sredine. Istovremeno, izbacivanjem iz upotrebe freona u sistemu rashlađivanja, kompanija Delez Srbija u svom poslovanju ostvaruje evropske ekološke standarde.\nTrivan je izrazio zadovoljstvo što je Srbija učinila još jedan pionirski korak za Srbiju i Balkan, čime je potvrdila svoju posvećenost zaštiti životne sredine u čitavom regionu.\n– Eliminisanje freona iz procesa rashlađivanja je izuzetno značajno sa stanovišta zaštite životne sredine, ali tu su i drugi koraci Deleza Srbija kao što je smanjenje upotrebe plastičnih kesa, što su važni rezultati, a još važnija je promena u našim glavama, promena u razmišljanju, da zaštita životne sredine nije samo stvar države, kompanija, ona je stvar svih nas, istakao je Trivan.\nMinistar je pozvao kompaniju Delez Srbija da nastavi sa otvaranjem ekoloških prodavnica, i druge kompanije da se pridruže u uspostavljanju ekoloških standarda u svom društveno odgovornom poslovanju.\n– Uveli smo sistem naplate plastičnih kesa, zahvaljujući kojem smo smanjili njihovo korišćenje za više od 65 odsto i počeli da uspešno menjamo navike sugrađana. Zajedno sa potrošačima samo u prošloj godini reciklirali smo više od deset hiljada tona otpada. Odgovornost kompanije ogleda se i u tome da strateški uvodimo promene koje pozitivno utiču na sve nas. Planiramo da do kraja godine otvorimo još ekoloških prodavnica, uz poštovanje najstrožih ekoloških standarda, rekao je Kventin Roje.


Must-see u Barsi: Gaudi kakvog niste videli 130 godina - 42 magazin\nDovoljno je da se samo spomene genijalni Antoni Gaudi, arhitekta koji do danas ostaje neprevaziđen, takozvano srednje ime Španije i svi momentalno pomislimo na njegove najpoznatije građevine kao što su Sagrada Famila, Casa Batlló, Park Güell i Casa Milá, koje neprestano iznova ostavljaju bez daha. Iako je Barselona, grad u kojem je čuveni Katalonac živeo i stvarao, prepuna njegovih manje poznatih arhitektonskih zdanja, njegova prva značajna građevina biće uskoro otvorena za javnost posle čak 130 godina.\nCasa Vicens, koju je Gaudi gradio kao dom za vlasnika fabrike keramike Manela Vicensa od 1883. do 1885. godine, restaurirana je i pretvorena u muzej. Ova zgrada ima četiri nivoa, jedan je od osam Gaudijevih projekata pod zaštitom UNESCO, a vodi se kao veliki debi i moćno predskazanje lucidne genijalnosti arhitekte čija je kreativna sloboda postala zaštitni znak njegovog celokupnog stvaralačkog opusa.\nNiko pre njega nije tako ležerno odbacio ravnu liniju kao rigidnu, prigrlivši forme iz prirode kao manifestum svojih zamisli i ideja\nNiko pre njega nije tako ležerno odbacio ravnu liniju kao rigidnu, prigrlivši forme iz prirode kao manifestum svojih zamisli i ideja. Prikazujući sintezu konveksnih i konkavnih prostora, a u stalnoj interakciji s mediteranskom vegetacijom, Casa Vicens je jedno od ranih remek-dela art nouveaua i modernizma.\nProjekat konzervacije i restauracije obuhvatao je ozbiljan i detaljan rad, naročito na delovima koji su pretrpeli ozbiljna oštećenja, a koristeći originalnu tehniku izrade. Jedan od najreprezentativnijih prostora u kući jeste soba za pušenje s plafonom čija gipsana struktura jasno implicira na uticaj orijentalne umetnosti i fascinaciju egzotikom. Detaljna restauracija obnovila je i originalne zidove ovog prostora koji su urađeni tehnikom papier-mâche.\nPlanirano je da Casa Vicens osim stalne postavke, čiji je cilj da predstavi bogat stvaralački opus graditelja, ima i seriju privremenih izložbi, te kulturnih i edukativnih aktivnosti za svoje posetioce.\nZanimljivo je da je kuća doskora bila u privatnom vlasništvu da bi, kada ju je kupila privatna banka MoraBanc iz Andore, bila restaurirana i pretvorena u muzejski prostor otvoren za posetioce, što je definitivno stavlja na must-see spisak ako vas put nanese u Barselonu.


NBS: Rast BDP-a u ovoj godini od pet do šest odsto | Boom93\n“Nešto sporiji rast u prvom tromesečju usled novog talasa pandemije i zatvaranja velikog broja evropskih zemalja trebalo bi da bude nadoknadjen od drugog tromesečja, pri čemu bi dobar tempo vakcinacije u našoj zemlji i svetu mogao godišnju stopu rasta da približi nivou od šest odsto”, navedeno je u februarskom Izveštaju o inflaciji NBS.\n“Isti faktori, prema našoj oceni, obezbediće u narednim godinama stabilnu srednjoročnu putanju privrednog rasta Srbije od oko četiri odsto godišnje”, navedeno je u izveštaju.\n“S obzirom na najavu novog paketa ekonomske pomoći i brz tempo vakcinacije stanovništva u našoj zemlji, oporavak domaće tražnje mogao bi biti i brži od očekivanog. Vakcinacija uliva optimizam, a naročito činjenica da je Srbija medju vodećim zemljama u Evropi i svetu po broju vakcinisanih gradjana u odnosu na ukupan broj stanovnika”, istakla je guvernerka Jorgovanka Tabaković, saopštila je NBS.\n“I u naredne dve godine očekujemo da će se inflacija kretati u donjoj polovini ciljanog raspona. Pritom, neznatno viša projektovana inflacija u 2021. godini u odnosu na prethodnu projekciju biće privremenog karaktera, s obzirom na to da se radi u najvećoj meri o jednokratnom efektu povećanja cene električne energije i očekivanom rastu cena naftnih derivata, što će biti posledica rasta svetske cene nafte”, kazala je guvernerka NBS.\n“Iako je tok pandemije i dalje neizvestan, ekonomska i zdravstvena situacija u ovoj godini trebalo bi da bude znatno povoljnija nego u prethodnoj. Sa efikasnijom kontrolom pandemije na globalnom nivou i napretkom u procesu masovne vakcinacije, koji je Srbiju po dosadašnjem uspehu svrstao medju najbolje zemlje na svetu, očekujemo snažan i održiv rast ekonomske aktivnosti, posebno od drugog tromesečja”, istakla je guvernerka.\nOznakeBDP Bruto domaći proizvod Narodna banka Srbije NBS Rast BDP-a Srbija


Britanci ulažu u posrnulu australijsku čeličanu – The PRESTIGE\nBritanska kompanija GFG Alijansa uložiće do milijardu dolara u australijsku čeličanu Arijum, nakon što je i formalno preuzela tu finansijski posrnulu firmu\nPreuzimanje se dogodilo uprkos tome što se ovaj sektor suočava sa globalno prevelikom ponudom i slabim rastom tražnje.\nAlijansa, koja je u vlasništvu britanske porodice Gupta, u julu je pobijedila korejski konzorcijum na tenderu za kupovinu Arijuma, koji je prošle godine otišao pod prinudnu upravu zbog loših dugova i pada cijena na robnim tržištima, prenosi agencija AFP.\nGFG je saopštio da će biti „velikih kapitalnih investicija“ na nekoliko lokacija, da će ulagati napore za stabilizaciju poslovanja i povećanje izvoza rude gvožđa i čelika.\nKompanija je dodala da „ulaže do milijardu dolara u (Arijumovu) čeličanu u Vajali i rudarska preduzeća“ i da razmatra dalje investiranje u Australiji, uključujući i ulaganje u novu fabriku čelika i razvoj glavne luke i infrastrukture.\nNajavljene investicije dolaze u trenutku dok se sektor bori sa slabim kineskim rezultatima na planu smanjenja prekapaciranosti u proizvodnji čelika, napominje francuska agencija.\nSAD su obećale da će uvesti više carine na uvoz čelika, dok je Evropska unija preduzela mjere protiv nekih kineskih proizvoda od čelika, tvrdeći da Peking daje nepravedne subvencije svojim proizvodjačima i narušava tržište.\nArijum posluje u 15 zemalja sa 8.350 zaposlenih, od kojih se 7.000 nalazi u Australiji, prema podacima sa internet stranice te kompanije.\nGFG nije objavio nikakve detalji o ovom preuzimanju, između ostalog ni cijenu ponude.\nArijum je dugovao više od 2,0 milijarde australijskih dolara (1,6 milijardi američkih dolara) prije nego što su njegove akcije suspendovane iz trgovanja na berzi, a kompanija je prijavila godišnji gubitak od 1,9 milijardi australijskih dolara za 2014/15. godinu.\nŠevron kupuje rivalsku kompaniju Anadarko Petroleum za 33 milijarde\nDionice Sberbanke u Mercatoru mogao bi kupiti Petrol


Ako pripadate brojnoj grupi ljudi koje bar ponekad spopadne nesanica, možda će vam sledeći redovi i te kako koristiti. Naime, već godinama u svetu je veliki hit metoda 4-7-8 koja navodno omogućava da zaspite za manje od 60 sekundi.\nTvorac ove popularne metode je doktor Endrju Vejl, stručnjak zaposlen na Harvardu gde istražuje kvalitet sna, a sam ju je okarakterisao kao „prirodnu tehniku za smirenje nervnog sistema“ i „jednostavan način da se rešite stresa“. Vejl je istakao i da se 4-7-8 metoda bazira na elementima meditacije i drevnoj indijskoj praksi „pranayama“ što se prevodi kao regulisanje daha.\nIpak, iako čitava priča deluje vrlo obećavajuće, harvardski doktor kaže da iako ova metoda nije teška za izvođenje, ipak zahteva određenu vežbu, te ne treba da se iznenadite ako vam ne „upali“ iz prve. No, kada je jednom svaladate, moći ćete da zaspite uvek i svuda! Evo i detaljnog uputstva za izvođenje 4-7-8 tehnike.\nPreviousPrevious post: OVO JE NAJBOLJI LEK ZA NESANICU: Uz ovaj ELIKSIR ZDRAVLJA spavaćete kao BEBA\nNextNext post: Dobili su temu „MOJA MAMA“, a sada se ceo region smeje zbog sastava ovog dečaka


Kim Džong Un u kritičnom stanju? - 21.04.2020, Sputnik Srbija\nLider Severne Koreje Kim Džong Un, na iznenađenje javnosti, propustio je proslavu rođendana svog dede 15. aprila, što je izazvalo glasine o njegovom zdravlju. 21.04.2020, Sputnik Srbija\nNeimenovani, Americki zvanicnik TVRDI da je kim dzon u zivotnoj opasnosti? ....Pa neimenovani moze da tvrdi i da je zemlja ravna ploca, koga priga, ovde je fazon "sta je babi milo, to joj se i snilo"\nNadam se daje drug Kim dobro.\nvesti, kim džong un, severna koreja, pjongjang\n07:58 21.04.2020 (Osveženo: 12:51 21.04.2020)\n© Foto : KCNASevernokorejski lider Kim Džong Un obilazi istorijske znamenitosti u oblastima planine Paektu\nJužnokorejska vlada navodi da nisu primećene neuobičajene aktivnosti u Severnoj Koreji nakon nepotvrđenih izveštaja da je lider Severne Koreje Kim Džong Un u kritičnom stanju posle operacije srca.\nSvetski mediji prenose reči neimenovanog američkog zvaničnika da SAD prate obaveštajne podatke da je Kim Džong UN u smrtnoj opasnosti nakon operacije.\nDrugi neimenovani američki zvaničnik kaže da postoji razlog za zabrinutost za zdravlje Kima, ali da je ozbiljnost bolesti teško proceniti.\nPrema izvorima južnokorejskih medija, koji prenose izvore iz Severne Koreje, Kim je bio na kardiovaskularnoj hirurškoj operaciji. Navode da se opravio, ali je i dalje pod medicinskim tretmanom u Hjangsan medicinskom centru, bolnici posvećenoj Kimovoj familiji.\nDo sada zvaničnih izjava iz Severne Koreje nema.\nKako navodi „Jonhap“, državna agencija Južne Koreje, Kim je poslednji put viđen 11. aprila, kada je predsedavao političkom birou Radničke partije.\nŠpekulacije o Kimovom zdravlju počele su kad se nije pojavio 15. aprila na proslavi rođendana svog dede Kim Il Sunga. Datum rođenja osnivača Severne Koreje jedan je od najvećih praznika u kalendaru ove države.\nPredstavnica Ministarstva ujedinjenja u Seulu navodi da je „neprimereno“ nagađati zašto Kim nije prisustvovao ovom važnom događaju za Severnu Koreju.\n21 April 2020, 10:233\n24 April 2020, 21:51


Profesor americkog Univerziteta „Džons Hopkins”\nizvor: agencije foto: 22.05.2019.\nVAŠINGTON- Edvard P. Džozef, vanredni profesor američkog Univerziteta Džons Hopkins, objavio je na sajtu časopisa „Forin polisi”h autorski tekst kao predlog „nove zapadne strategije” za Kosovo, a po principu „štapa i šargarepe”.\nOn u tekstu tvrdi da je Srbiji za priznanje nezavisnosti Kosova umesto „kompenzacije” potrebno ponuditi „afirmaciju”, odnosno značajne ustupke i finansijsku i vojnu pomoć SAD, a u slučaju da srpski predsednik Aleksandar Vučić odbije ili sabotira novi pristup - „neprijatnu alternativu”, odnosno „kaznu” u vidu jače podrške kosovskoj vojsci, angažmana na priznavanju nezavisnosti i uskraćivanja Srbiji razvojne pomoći iz EU.\nDžozef istovremeno podseća na izjavu predsednika Srbije Aleksandra Vučića datu javnom servisu 8. maja da ni po cenu zbacivanja sa vlasti na ulici, neće priznati Kosovo, prenosi Tanjug.\nAmerički profesor, koji je deset godina bio aktivan u regionu Balkana i na Kosovu bio tokom NATO bombardovanja 1999, konstatuje da „Srbija i Kosovo i dalje ostaju zaglavljeni u međusobnoj netrpeljivosti” i navodi da je „upravo propao napor, koji je Evropska unija vodila, a SAD podržavale, za postizanje sporazuma o podeli između predsednika Srbije i Kosova, izazivajući nacionalističke stavove i kontraoptužbe”.\nDžozef navodi da su „iskorišćavanjem divljaštava iz 90-ih godina prošlog veka, članovi (kosovskog) parlamenta iz redova etničkih Albanaca optužili srpske snage za genocid, što je Beograd besno odbacio, nazivajući svoje protivnike u Prištini 'siledžijama' i 'kriminalcima'“.\nOn ocenjuje da „popunjavanje praznine oko politike vezane za Kosovo - najstarijeg sukoba u regionu koji i najviše uznemirava - pitanje koje mora hitno da se reši”.\n„Sa klimavom Bosnom i Hercegovinom, Rusijom koja nastavlja da podstiče podele i Evropom koja okleva, teški teret na Balkanu ponovo pada na SAD. Kako bi se oporavio od nedavnih zapadnih posrtanja, Vašington mora da izvuče srž onoga što je donelo proboj oko Makedonije i primeni ga na Kosovo”, navodi Džozef.\n„Francuska planira da u julu bude domaćin još jednih pregovora na visokom nivou. Ali, osnova za nastavak dijaloga po pitanju Kosova ostaje nejasna - osim u slučaju jedne novine: I Vučić i Tači su zatražili američko angažovanje na visokom nivou”, tvrdi Džozef.\nPo njemu upravo to „donosi premoć”, a „Vašington bi, kao prvi korak, trebalo da zahteva od strana da odmah prekinu ciklus provokacija”.\n„Do sada se zapadna strategija u pogledu Kosova zasnivala na pogrešnoj pretpostavci: nečemu što je viđeno kao potreba da se srpskom predsedniku kompenzuje to što vodi zemlju kroz gubitak bivše pokrajine. Kompenzacija, koja vodi destabilizujućoj logici ili podeli, promašuje poentu... Podela će Srbe ostaviti da se nose sa večnom nepravdom, opterećujući njihove odnose sa Kosovom i drugim susedima”, tvrdi Džozef, navodeći da Srbi vide Kosovo kao „neopisivo srce i dušu srpske nacije”.\nOn smatra da kao „u slučaju Makedonije, rešenje kosovskog problema leži u priznanju u punom smislu te reči”.\n„Kako bi se omogućilo da Srbija prizna nezavisno Kosovo u okviru sadašnjih granica - što je jedini stabilizujući ishod - Kosovo mora da prizna legitimitet srpske tvrdnje. To znači zamenu 'kompenzacije Srbije' suprotnim ciljem: afirmacijom Srbije. Nova zapadna strategija imaće za cilj da očuva, poštuje i učini dostojnom održivi srpsku vezu sa Kosovom, u kontekstu punog, međusobnog priznanja”, navodi Džozef.\nOn piše da će „umesto odsecanja severnog dela zemlje u zaludnom pokušaju da se Srbi uteše, nova strategija učiniti stalnim srpsko prisustvo na Kosovu - u obliku koji je u skladu sa suverenitetom i funkcionalnošću države”h.\n„Na primer, kosovski ustav koji je nametnula međunarodna zajednica iziskuje od Prištine da štiti srpske pravoslavne lokacije, što je obaveza koja bi odmah nestala u slučaju šeme podele. Po novoj strategiji, Priština bi predala potpuni suverenitet nad ovim lokacijama Srpskoj pravoslavnoj crkvi. Kako bi se osiguralo da se lokacije koriste na odgovarajući način i kako ne bi postale zapaljive tačke, strane bi se dogovorile o obavezujućem ovlašćenju generalnog sekretara OEBS u Evropi (prihvaćene treće strane) za rešavanje bilo kakvih sporova”, navodi američki profesor.\nOn dalje piše da će „kako bi se preoblikovali narativi međusobnih optužbi vezanih za prošlost, sporazum bi kopirao model koji su stvorile Grčka i Severna Makedonija”.\n„Uz snažnu međunarodnu podršku, Srbija i Kosovo bi uspostavili 'Zajednički stručni komitet', kao i u slučaju sporazuma između Atine i Skoplja, čije bi zaduženje bilo da donese 'objektivne interpretacije događaja' zasnovane na 'autentičnim... dokazanim izvorima'“, navodi Džozef.\nDžozef smatra da „SAD, koje su bile na čelu odlučne NATO vazdušne kampanje protiv Srbije 1999, treba da obave sopstveni posao koji se tiče prošlosti”.\nOn veruje da se „ispod srpskog besa prema SAD krije privrženost”, podsećajući da je prošle godine u američkom Kongresu obeležena stogodišnjica „izuzetnog iskazivanja prijateljstva - dana u kojem su se tokom Prvog svetskog rata srpska i američka zastava zajedno vijorile nad Belom kućom”.\nOn smatra da bi „idealna lokacija za američku bazu bile Ponikve, vojna lokacija u zapadnoj Srbiju koju je NATO takođe gađao”, pošto se „nalazi blizu bosanske granice”, pa bi to „posebno u Republici Srpskoj željnoj odvajanja bio signal američke posvećenosti teritorijalnom integritetu Bosne”.\n„Pored simbolike, Vašington bi Beogradu ponudio i značajno unapređenje vojnih i civilnih odnosa, potencijalno na nivou strateškog partnerstva. Uporedo s investicijom SAD u sferi odbrane, EU bi ponudila Srbiji i Kosovu izdašni paket razvoja, koji bi bio u skladu sa ciljem koegzistencije između dve zemlje. Ovaj plan bi pružio novu perspektivu Srbima na severu željnom odvajanja, ali bi se izbeglo stvaranje bilo kakve proto-države poput Republike Srpske u Bosni. Preostali skromni ekonomski interesi Srbije na Kosovu bi bili zaštićeni”, navodi američki profesor.\nOn piše da će „celokupni pristup ponovnog i trajnog potvrđivanja vezanosti Srba za Kosovo i predavanja suvereniteta Srpskoj parvoslavnoj crkvi izazvati urlike opozicije među Albancima”, ali ocenjuje da je „ipak, Kosovo u slaboj pociziji da odbije svog američkog patrona kojeg i dalje voli, ukoliko Vašington bude sugerisao da Priština ispregovara takav sporazum”.\nUkoliko Vučić odbije ili sabotira takav pristup, kaže Džozef, Vašington treba da ima spremnu „neprijatnu alternativu”.\n„Vučićev izbor će biti ili da pregovara o časnom rešenju koje vodi Srbiju ka EU do 2025. ili da gleda kako SAD i ključne evropske prestonice predstavljaju 'Kosovo 2025', intenzivan, transatlanski napor na izgradnji države. Umesto da Ministarstvo odbrane Srbije ostvari specijalan, potencijalno unosan odnos sa Pentagonom, ta privilegija bi otišla Kosovu”, navodi Džozef.\nOn piše da bi „koristeći premoć u koju ima u NATO, Vašington pritisnuo saveznike da pojačaju podršku žutokljunoj kosovskoj vojsci i zatražio od Alijanse da učini isto”.\n„Ministarstvo odbrane SAD bi postavilo specijalnog izaslanika za ubrzavanje razvoja kosovskih snaga. Stejt department bi postavio specijalnog izaslanika za pitanje priznanja Kosova, koji bi obavezao evropske zemlje koje priznaju Kosovo da se pridruže SAD u globalnim naporima za povećanje bilateralnih i multilateralnih priznanja Kosova. Izdašna pomoć za razvoj iz EU koju Srbija i Kosovo dele bi umesto toga išla samo Kosovu”, navodi američki profesor.\nOn zaključuje da bi „Vučiću bilo pametno da iz osnova ponovo promisli o sopstvenom pristupu Kosovu” i tvrdi da je „istina da Kosova kakvo su Srbi nekada znali - pokrajina koja je odgovarala srpskim gospodarima - odavno nema”, ali da „srpska istorija neće blagonaklono gledati na lidera koji se odrekao polaganja prava Srbije na celokupno mitološko otadžbinsko Kosovo zbog nekoliko nevažnih opština”.\n„Sporazum u skladu s ovim linijama zaštitiće Vučića od bastiona srpskog reakcionarnog nacionalizma i ispuniti osnovnu želju većine građana na Kosovu - da dostojanstveno krenu dalje”, piše Džozef.\nOn je, inače, već za „Forin polisi” pisao na temu Kosova, pa je tako početkom prošle godine je u autorskom tekstu „Ubistvo bi moglo da bude baš ono što je Kosovu bilo potrebno” izneo stav da bi ubistvo Olivera Ivanovića u Kosovskoj Mitrovici „moglo da bude podsticaj za trajni mir na Kosovu”, uz tvrdnju da Beograd tvrdoglavo i dalje gaji iluziju da može da odvoji sever od „svoje bivše, otcepljene pokrajine”.


Preko 70 odsto ljudi u Evropi koristi Android uređaje | Gde Investirati\nAndroid OS u prošlom kvartalu na području EU5 je ostvario udeo od 76,5 posto, odnosno rast od 6 posto u odnosu na isto razdoblje prošle godine, pokazuju podaci Kantar Worldpanel ComTecha.\nOznaka EU5 odnosi se na 5 najvećih tržišta u Evropi, odnosno na Nemačku, Veliku Britaniju, Francusku, Italiju i Španiju.\n“Android je nastavio ostvarivati godišnji rast u mnogim regijama, pri čemu je najbolje rezultate zabeležio u Italiji, gde je porastao za 10,2 %, te sada čini 80,9 posto svih prodaja pametnih telefona ostvarenih u zadnjem tromesečnom razdoblju. To ne znači da iOS pada na svim EU5 tržištima, jer je u Francuskoj i Velikoj Britaniji Apple-ov mobilni operativni sistem ostvario rast od 21%, odnosno 36 posto”, navodi Lauren Guenveur, direktorka odeljenja “Consumer Insight” kompanije Kantar Worldpanel ComTech.\nŠto se tiče pojedinačnih brendova, na EU5 tržištima Samsung se nalazi ispred Apple-a, a na trećem mestu je Huawei čiji telefoni čine 12.5% udela prodaje u poslednjem tromesečiju.\nŠto se tiče kineskog tržišta, u “urbanoj Kini” je 79,4 posto prodatih telefona u prošlom kvartalu pripalo Android-u, a 88% uređaja dolazi od lokalnih brendova, među kojima vodi Huawei sa 25,6 posto udela ispred Apple-a s 19.7%.\nU drugim delovima sveta najviše Android telefona prodaju Samsung i Huawei, a u SAD-u im je opasan konkurent postao LG koji čini 15,1% udela u prodaji uređaja na Google-ovom OS-u. Najprodavaniji pametni telefon je postao Galaxy S7 (11.1%), dok je iza njega iPhone 6s s nekih 10%,\nAnalitičari Kantara kažu da Huawei želi stići na drugo mesto najprodavanijih pametnih telefona iza Samsung-a, ali to mu neće biti jednostavno ostvariti, jer bi trebao značajno ojačati na američkom tržištu gde ostvaruje udeo od samo 1%.\nPrevious Kriza industrije čelika: Juncker upozorava Kineze, preti statusom u STO\nNext Sertić: Imam čvrstvo uverenje da Železara neće reeksportovati kineski čelik\nČeška auto-industrija traži radnike i u Srbiji\nSrednja Evropa u poslednjih godinu dana ne može da nađe stotine hiljada radnika za industrijske zone, pre svega za fabrike automobila.


U 2017. godini „Humanijada“ nastavlja sa svojom humanom misijom. Pored sportskih turnira kao centralnih događaja kojima će se prikupiti humanitarna pomoć i saradnje sa poznatim i priznatim fondacijama i sponzorima, udruženje „Humanijada“ će i i ove godine održati „Noć Humanijade“, ali ovaj put na čak 19 fakulteta.\nProjekat „Humanijada“ je prošle godine pokazao izuzetno angažovanje i trud kroz saradnju sa fakultetima Univerziteta u Beogradu u mini projektu „Noć Humanijade“ koji je trajao nekoliko dana, zatim organizaciju žurki u „Tranzit baru“ i „Dangubi“, sportsko takmičenje u odbojci i košarci na Kalemegdanu uz sjajan DJ set, ali i druženje sa sjajnim ljudima koji su na sve načine pomogli da se ovaj projekat uspešno završi i da sva skupljena sredstva budu donirana fondaciji „Podrži život“, a iskorišćena za lečenje Andrije Jankovića koji boluje od dečije paralize.\nCilj organizacije „Humanijada“ je društveno angažovanje mladih radi prikupljanja humanitarne pomoći za one kojima je najpotrebnija. Ova organizacja želi da iskoristi energiju mladih, njihovu humanost i spremnost da se angažuju u akcijama različitog tipa. Takođe, izražena je i želja da se pokaže da mladi kroz zabavu, sport i malo odvojenog vremena mogu da budu društveno odgovorni, humani i da pomognu mnogima bez obzira na to kog su uzrasta. Sport je važan deo svačijeg života i kroz ovu akciju se promoviše zdrav zivot.\n„Humanijada“ je osnovana prošle godine od strane studenata sa nekoliko fakulteta u Beogradu. Među njima su studenti sa Fakulteta političkih nauka, Đorđe Marinković i Margareta Smiljanić, koja je ujedno predsednik same Humanijade, predsednik upravnog odbora Humanijade i predsednik skupštine Humanijade; sa Pravnog fakulteta su Katarina Prica, Srđa Latinović i Katarina Petrović; sa Učiteljskog fakulteta Ana Rakić i sa Univerziteta Singidunum Aleksa Šošević.\nKao i prošle godine i ove je planirano je da se realizuje što je moguće više humanitarnih dešavanja, koncerata, takmičenja i turnira. Sav prikupljeni novac ide u KBC Zvezdara, tačnije sav novac će biti iskorišten kako bi se kupili aparati i sve ostale potrepštine za porodilište u sklopu ove beogradske bolnice.\nU saradnji sa Studentskim parlamentom Univerziteta u Beogradu (SPUB) i Savezom Studenata Beograda (SSB) projekat udruženjа „Noć Humanijade“ biće održan u periodu od 4. marta do 27. aprila na fakultetima Beogradskog univerziteta. Između ostalog deo ovog projekta bio je i Fakultet političkih nauka, koji je 14. marta u svom amfiteatru održao stand-up veče uz ekipu iz Ben akiba, Nenada Stefanovskog i Jelenu Radanović, koji su sve studente stvarno nasmejali do suza i nikog nisu ostavili ravnodušnim. U narednom periodu učešće u ovom projektu uzeće i sledeći fakulteti: Tehnološko-metalurški fakultet, Učiteljski fakultet, Pravoslavno Bogoslovski fakultet, Biološki fakultet, Filozofski fakultet, Fakultet organizacionih nauka, Ekonomski fakultet i Pravni fakultet. Nakon završetka Noći Humanijade na fakultetima, biće organizovan i revijalan turnir u košarci u saradnji sa Košarkaškim savezom Srbije.\nNije to čak ni mali deo onoga što „Humanijada 2017.“ ima na umu da realizuje.\nOvo udruženje je uz pomoć Skijaškog saveza Srbije, MK Mountain Resort-a I Skijališta Srbije, organizovalo revijalnu snoubord I ski trku, humanitarnog karaktera. Trka se održala na stazi Karaman greben, u okviru Prvenstva Srbije 18. marta, sa početkom u 13 časova.\nO projektu „Humanijada“, za iSerbia portal govori Margareta Smiljanić, osnivač i predsednik udruženja „Humanijade“. Margareta, pre svega, govori o tome kako je nastala organizacija „Humanijada“.\n„Sve je počelo mojim radom pre tri godine u srednjoj školi. Zajedno sa Anom Rakić i Katarinom Petrović organizovala sam humanitarni turnir. Nakon tog turnira godinu dana smo razmišljale šta bismo to mogle da organizujemo i pokrenemo i uključimo što više ljudi. Prvobitno je bilo pozvano preko deset ljudi da rade sa mnom na ovom projektu, ali od tog broja, zvanično je izabrano sedam osnivaća. Smatrala sam da ljudi koji učestvuju u samom osnivanju, pa i kasnije radu u ovoj organizaciji, treba da budu iz različitih sfera, odnosno sa različitih fakulteta, kako bi se to brže proširilo i kako bi sve to mnogo brže cirkulisalo.\nNajviše mi je drago što je „Humanijada“ od svog osnivanja, pre godinu dana, pa do sad, uspela da okupi studente koji žele da budu volonteri u ovoj organizaciji iz različitih krajeva naše zemlje.\nMoj cilj ove godine je da uz pomoć svih volontera proširimo aktivnost „Humanijade“ na celu Srbiju, a ne da ostanemo vezani isključivo za Beograd. Kako je planirano, trebalo bi da „Noć Humanijade“ obuhvati i srednje škole, a ne samo fakultete. Takođe, planirano je da se od oktobra utvrdi saradnja sa još dva Saveza, kao i da se realizuju još dva samostalna projekta. Stvarno mi je mnogo drago što smo ogroman broj ljudi podstakli na humanitarne akcije i što smo uspeli da utičemo na mlade ljude da se uključe i što smo ih ohrabrili da mogu i sami da pokrenu neke svoje ideje.\nFOTO: Činija citata\nStav „Humanijade“ će uvek ostati isti, a to je da se uključi što veći broj mladih ljudi i da se radi isključivo na angažovanju mladih ljudi kroz volontere, ali i kroz priliku da budu organizatori sada kada traje „Noć Humanijade“ i kada oni predstavljaju ustvari naše delegate.“\nBaš kao što je Turgenjev govorio:„Dobro po naredbi nije dobro“. Zbog toga humanost nije imperativ, niko nije slučajno human, tu vrlinu treba naučiti.\nPridruži se Humanijadi i nauči!


Za tri godine izgubili nevjerovatne 193 milijarde dolara – Bankar.me\nJune 8, 2019 BERZA, SAD, SVE VIJESTI, SVIJET Leave a comment\nU izvještaju Instituta za energetsku ekonomiju i finansijsku analizu (IEEFA) stoji da je tržišna kapitalizacija GE smanjena za “jednostavno zapanjujuće” 193 milijarde dolara u samo tri godine do 2018. – odnosno gotovo za tri četvrtine, prenosi “Poslovni dnevnik”.\nIstraživačka grupa iz Klivlenda piše da su GE i njegovi glavni dioničari pogrešno procijenili pad cijena obnovljivih izvora energije, zanemarujući činjenicu da svijet prelazi na čistu energiju, a dodatni problem bio je kolaps tržišta gasnih turbina i ostale opreme za termoelektrane.\n“GE je pogrešno pretpostavio da će tražnja za prirodnim gasom i ugljem nastaviti da prati globalni privredni rast”, zaključuju, optužujući GE za “epski neuspjeh u sistemu korporativnog upravljanja”.\nPariski sporazum iz 2015. godine nalaže državama da preduzmu mjere kako bi ograničile povećanje temperature na Zemlji na “znatno manje” od dva stepena celzijusa, a po mogućnosti i na manje od 1,5 stepeni.\nDok su cijene obnovljivih izvora energije, poput vjetra i sunca, proteklih godina padale, GE je prema IEEFA zaglibio s imovinom vezanom za fosilna goriva vrijednom milijarde dolara, budući da je jeftinija alternativa ograničila tražnju industrije za ugljem i gasom.\nKompanija nije uvažila ni potrebu za poboljšanjem energetske efikasnosti, čiji su glavni pokretač bili obnovljivi izvori energije, razdvajajući tražnju za energijom od globalne privredne aktivnosti, stoji u izvještaju.\nGE-ova kancelarija opreme za elektrane, koja je u 2016. godini generisala polovinu dobiti grupe prije oporezivanja, nastavila je da ulaže u proizvodnju gasnih turbina iako je globalna tražnja pala, dodaje se u izvještaju.\nPrevious Bundestag usvojio pet zakona: Njemačka otvara vrata stručnjacima\nSljedeći Naslovne strane dnevnih novina za 9. jun


► Dimitrije Boarov: Iznevereni turisti\nIstina, mnogi odoše na more, ali najgore je onima koji su postali žrtve nesolidnih turističkih aranžmana, pa su im letovanja otkazana u poslednji čas, a neizvesno je da li će im novac, i koji deo tog novca koji su za odmor uplatili, ikad biti vraćen.Tako se naš turizam, kao za građane najvidljivije poprište prevarantskih ili amaterskih poslovnih operacija, ponovo našao u centru javne pažnje.\nDa podsetimo, agencija S.A.B. travel naprasno je pre desetak dana bez letovanja i novca ostavila između 5.500 i 6.000 ljudi. Prethodno je na cedilu i kod svojih kuća ostalo 650 onih koji su odmor uplatili kod agencije Jazz travel, a poslednje vesti upućuju na nevolje đaka koji su ostali bez kreveta u Španiji, gde su se obreli na ekskurziji koju je organizovala jedna nastavnica istorije.\nIz Ministarstva za turizam Vlade Srbije i Nacionalne asocijacije turističkih agencija YUTA stižu protivrečne vesti da će prevarenim turistima novac biti vraćen “skoro u celini”, to jest do granice obavezne polise osiguranja itd., dok se o nekoj materijalnoj i nematerijalnoj šteti ništa ne govori. Pri tome iz Vlade dolazi informacija da se razmišlja o sankcijama prema spomenutim agencijama, ali ne i o sankcijama prema vlasnicima tih agencija, što bi moglo da znači da će nesolidne agencije otići u stečaj, a vlasnici će ponovo za nekoliko hiljada dinara osnovati nove agencije (list Danas, na primer, piše da je vlasnik Jazz travela prethodno imao agenciju Galileo, a vlasnik agencije Jet Set, koja je takođe prevarila svoje klijente, preimenovao je svoju firmu u agenciju Delfin).\nPravno gledajući, izostanak nekakvog sudskog progona “prevaranata” u turizmu povezan je sa činjenicom da kod krivičnog dela prevare treba dokazati da je postojala “namera” prevarnih radnji, što je po pravilu veoma teško. I kod ideje o raznovrsnim “crnim listama” nesolidnih agencija postavlja se pravno pitanje ko može faktički unapred presuđivati koje su turističke agencije solidne, a koje to nisu.\nNajčvršće deluju predlozi da se turističke agencije nateraju da plaćaju ozbiljnije polise osiguranja za prodate aranžmane ili da se osnivanje turističke agencije poveže s nekim krupnijim iznosima bankarskih garancija, koje bi kao depozit služile za bolje obezbeđenje onih koji “na lepe oči” agencijama unapred uplaćuju nekada i veoma skupa putovanja, letovanja i zimovanja. Problem u Srbiji je što bi to ugasilo na stotine malih agencija koje zapravo preprodaju aranžmane onih desetak većih turističkih firmi koje kreiraju paket-aranžmane, pa ih distribuiraju preko malih agenata. U krajnjoj instanci, sve bi to poskupelo uglavnom ona najjeftinija letovanja, a mnogi ljudi bi ostali (najčešće) bez male zarade koju ostvaruju u ovom turističkom lancu.\nJačanje spomenute asocijacije YUTA, kao obaveznog udruženja turističkih agencija, možda bi bilo najbolje rešenje jer bi ono moglo da “sindikalizuje” rizike i kod banaka i osiguravajućih kuća obezbedi povoljnije uslove obezbeđenja za turiste. No, i tu je stari problem – da kad neko udruženje učinite zakonom obaveznim, onda ono postaje “državna batina” koja veoma često usmerava neku privrednu oblast više po klijentelističkim nego po ekonomskim rezonima.\nU suštini, Srbija bi morala kompleksnim, raznovrsnim merama da se bori protiv “prevarantske tradicije” koja se ugnezdila u naše tržišne poslove i institucije, od trgovine nekretninama ili potraživanjima do prodaje “rajskih vrtova” u turističkim destinacijama.\nU Srbiji je u januaru ove godine boravilo ukupno 177.750 turista, što je jedan odsto više nego u isto vreme prošle godine, od čega su 47 odsto bili strani gosti, pokazuju podaci Republičkog...\nTOS: U Srbiji od januara do novembra 12 odsto više turista nego prošle godine


Nova mapa u PUBG-u znatno se razlikuje od predhodne dvije – Noob.ba\nNova mapa u PUBG-u znatno se razlikuje od predhodne dvije\nNova mapa će postati dostupna od aprila na test serverima i ona je duplo manja 4x4km od prethodne dvije i predstavlja malo tropsko ostrvo što znači da je pred nama znatno brže i napetije Battle Royale iskustvo sa kraćim mečevima, što su mnogi željeli.\nPored ove mape u razvoju je i nova, iste veličine kao prve dvije (8x8km), a mi bismo voljeli da je to ova mapa koju su napravili fanovi.\nU narednim mjesecima se može očekivati početak testiranja Emote sistema, dok je za prvu polovinu godine planirano i dodavanje novih vozila, a planirao je i povećavanje realizma u gejmpleju sa dodavanjem mogućnosti penetracije udova i limarije automobila.\nU planu je još i potpuna izmjena sistema padobrana sa boljim animacijama i kontrolama.\nPored toga, Pubg Corp u planu ima još i stabilizaciju klijenta sa optimizacijom performansi na računarima, izmjenu zvuka vozila i zvuka pri kretanju karaktera, dalje širenje na esports scenu i dodavanje custom mečeva.\nU junu ove godine nam stiže The Division 2


OGLASIO SE MIŠKO RAŽNATOVIĆ: Petrušev fokusiran na reprezentaciju i NBA draft\n02.07.2021. • 17:20\nMenadžer se oglasio posle spekulacija da mladi košarkaš napušta Megu i da je potencijalna destinacija Partizan\nMladi srpski košarkaš Filip Petrušev imao je sezonu iz snova u Megi, pa s obzirom na njegov potencijal i uopšte kvalitet u ovom trenutku, nije nikakvo iznenađenje da je na oku mnogih klubova.\nPokazao je i u dresu reprezentacije Srbije da je pred njim velika karijera, ali svi njegovi kratkoročni planovi vezani su isključivo za Megu. Zato se prvi čovek kluba Miško Ražnatović oglasio na Tviteru i stavio tačku na spekulacije o njegovom odlasku.\n"Filip Petrušev je potpuno fokusiran na reprezentativne obaveze, zbog kojih je propustio sve NBA treninge, a kada su klupski planovi u pitanju - isključivo na NBA draft 29. jula", napisao je Ražnatović.\nPretpostavka je da se agent oglasio nakon spekulacija da će Petrušev preći u Partizan.\n"Nije bilo, a neće ni biti razgovora sa evropskim timovima u toku ovog meseca! Iskreno se nadam ni kasnije...", dodao je Ražnatović.\nFilip Petrusev je potpuno fokusiran na reprezentativne obaveze, zbog kojih je propustio sve NBA treninge, a kada su klupske planovi u pitanju iskljucivo na Nba draft 29 jula! Nije bilo, a nece ni biti razgovora sa evropskim timovima u toku ovog meseca! Iskreno se nadam ni kasnije\n— Misko4Raznatovic (@MiskoRaznatovic) July 2, 2021\nPetrušev je stigao u Megu sa Gonzage i već u prvoj sezoni dobio je tri individualna priznanja ABA lige - za najvećeg talenta, za najboljeg strelca i najkorisnijeg igrača, pa nije nikakvo iznenađenje što bi ga možda Željko Obradović želeo u novom ambicioznom Partizanu za narednu sezonu.\nPrethodno se i Zvezda spominjala, međutim Nebojša Čović je u januaru demantovao priče o njegovom angažovanju i rekao da Zvezda "prosto nema te pare".\n"On je igrač Baskonije, koja je tražila da platimo 1,5 miliona evra, na šta sam se nasmejao. Posle toga je to 'skinuto' na 800 hiljada, na šta sam se još više nasmejao. Imali smo još drugih predloga, to nije ispalo realno i uradili smo maksimalno šta smo mogli. Želim mu uspešnu karijeru, on je dete ponikao u Železniku, tamo je živeo, tamo su mu valjda i roditelji i želim mu da napravi izuzetnu karijeru. Radi se o izuzetno kvalitetnom momku, vanserijskih igračkih mogućnosti i očekujem ga sledeće sezone u NBA", dodao je predsednik Zvezde.


JPKD Toplica – Kuršumlija » Radnici JPKD “Toplica” rade na rekonstrukciji vodovodne mreže u ulici Braće Vuksanović u Kuršumliji\nRadnici kuršumlijskog komunalnog preduzeća uveliko rade na rekonstrukciji vodovodne mreže u ulici Braće Vuksanović, u Mikuljanskom naselju.\nRadovi obuhvataju dužinu mreže od oko 100 m, prečnika cevi f 63, a dužina priključaka iznosi oko 30 m. Na novorekonstruisanu mrežu priključiće se desetak korisnika.\nPrema rečima nadležnih iz JPKD ”Toplica” radovi će trajati deset dana, dok vrednost investicije iznosi oko 700.000 dinara. JPKD ”Toplica”, ujedno obaveštava građane Kuršumlije da će zbog pomenutih radova i priključaka novih korisnika, u Topličkom naselju biti prekunto snabdevanje vodom u periodu od 12 – 15 h.


S&P Porcelanske šolje 2dl, set od 4, 6659: Čaše, šolje i šoljice za kafu: SveZaKucu.rs Prodaja, Cena, Beograd, Srbija\nS&P Porcelanske šolje 2dl, set od 4, 6659\nKarakteristike proizvoda: S&P Porcelanske šolje 2dl, set od 4, 6659\nŠolje za kafu ili čaj\n4 različita crveno-bela dezena\nOpis proizvoda: S&P Porcelanske šolje 2dl, set od 4, 6659\nČetiri porcelanske šoljice, svaka zapremine 2dl, za kafu ili čaj u crveno belom tonu. Kvalitetna izrada iza koje stoji S&P dizajn. Šolje su dostupne u 4 različita crveno-bela dezena.\nSalt&Pepper je brend modernog životnog stila sa kojim možete da kuvate, jedete i dekorišete. Brend je rođen u Melburnu 1995 godine od starne sestre Sissi Stasios ( S ) i brata Harry Pourounidis ( P ) iz čega nastaje ideja o Brendu Salt&Pepper.\nIzdiktirajte operateru šifru proizvoda - šifra ovog proizvoda je: 12326\nSifra 12326, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 12326, 2, Pavle Milosevic, Obalska 18, 11000, Beograd, 063123123, pavmi@szk.com


Damama na dar: Koncert "Lutajućih srca" u Zaječaru\nNiška legendarna grupa „Lutajuća srca“ iz Niša, nastupiće u pozorištu „Zoran Radmilović“ u Zaječaru, 5. marta 2020. godine, pišu „Niške vesti“.\nPopularna trojka će i pred zaječarskom publikom otpevati pesme, koje su okarakterisane kao tonovi bez roka trajanja. Naziv nastupa je „Damama na dar“, jer će i ovo veče emocija biti održano neposredno pre praznika žena.\n„Ekskluzivno mogu da najavim da je pao dogovor sa direktorom Pozorišta „Zoran Radmilović“ Vladimirom Đuričićem. Osim što će moći da čuju legednarnu grupu i njihove pesme koje bude svaku emociju, publika će moći da odgleda i film o njima „Lutajuća srca-arhiv emocija“ , najavio je producent Oliver Paunović.\nFilm je naišao na dobar prijem kod publike, i u Srbiji, i u bivšim jugoslovenskim republikama, kao i u dalekoj Americi, Skandinavskim i drugim zemljama sveta, najbolji je primer da vrednosti žive i da priča o Lutajućim srcima nije završena.\ndamama na dar koncert lutajuća srca\nDS Zaječar: Radi istine oko koncerta pozivamo na...\nDS Zaječar: Ničić će pljunuti na žrtve virusa da bi...\nKoncert „Zeka & No Limit band“ na...


Lajčak pozdravlja dogovor o ključnim reformama - Kozarac.ba\nVisoki predstavnik i specijalni predstavnik EU Miroslav Lajčak pozdravlja dogovor o ključnim reformskim pitanjima koji su danas postigli predsjednici SDA, HDZ-a i SNSD-a, saopćeno je iz OHR-a.\n“Konstruktivan pristup rješavanju problema je ono što međunarodna zajednica očekuje od domaćih političara. Ovo je dokaz da, kada postoji spremnost za otvoreni dijalog, kompromis je moguć“, ocijenio je Lajčak.\nNaglasio je da bi sporazum koji su danas postigli Sulejman Tihić, Dragan Čović i Milorad Dodik mogao riješiti ključna pitanja za napredak ove zemlje i ubrzati njen evropski put.\n„Rješenja oko kojih su se oni dogovorili o pitanjima ustava, državne imovine, popisa stanovnistva i Brčko Distrikta su vrlo bliska preporukama koje je dala međunarodna zajednica. Sada je ključno da se njihov dogovor, kroz institucije, provede u djelo“, izjavio je vioki predstavnik u BiH.


Tegeltija najavio smanjenje potrošnje na plate u javnom sektoru – Zvornik Danas\nNaslovna/VIJESTI/Društvo/Tegeltija najavio smanjenje potrošnje na plate u javnom sektoru\nTegeltija najavio smanjenje potrošnje na plate u javnom sektoru\nRedakcija Send an email 17. oktobra 2016\nBANJALUKA – Vlada RS će u saradnji sa Svjetskom bankom izraditi registar zaposlenih u javnoj upravi, koji će nam poslužiti kao osnova za analizu svakog radnog mjesta, a kako bi pronašli način za dodatne uštede, rekao je ministar finansija RS Zoran Tegeltija.\nNaglasio je da će Vlada do kraja 2016. godine usvojiti i operativni plan za smanjenje potrošnje na plate u javnom sektoru, a njime će biti precizirano kako će to biti urađeno za svaki resor pojedinačno.\nTegeltija je naveo da će nakon restruktuiranja „Željeznica RS“, uslijediti pospremanje i drugih javnih preduzeća, te naglasio da će biti nastavljena redovnost isplate plata i penzija.\nTegeltija je najavio i da je Izrada dokumenta u vezi sa ekonomskom politikom i budžetom RS za 2017. godinu\npredviđena u novembru i decembru. Ministarstvo finansija analizira resorne oblasti i u saradnji sa drugim ministarstvima definiše potencijalne mjere i finansijsku konstrukciju za njihovu realizaciju. To će biti okvir za izradu nacrta budžeta i ekonomske politike RS za 2017. godinu, naglasio je ministar finansija RS.\nPredstavnici sindikata su već poručili da će tražiti povećanje minimalca, a poslovna zajednica smanjenje nameta, na sta je Tegeltija konstatovao da ce\nkrajem oktobra tražiti od partnera Vlade RS da dostave prijedloge mjera za 2017. godinu, te zahtjeve za budžetsku potrošnju, kako bi mogli da ih razmotre prije izrade nacrta budžeta i ekonomske politike. Te zahtjeve ugradićemo u ove dokumente, ukoliko Vlada ocijeni da ih je moguće realizovati u narednoj godini. Sada nije moguće govoriti čiji su zahtjevi prihvatljivi, ali svi koji nam dođu na sto biće detaljno razmotreni, te ugrađeni u najvažnije dokumente ako ocijenimo da su realni i ostvarivi, naveo je Tegeltija.\nPrioritet pri izradi budžeta i ekonomske politike su mjere koje će imati za posljedicu nastavak stabilnog privrednog rasta, dodatnu fiskalnu održivost i odgovornost, te socijalnu sigurnost građana RS, a sve sa ciljem dodatnog povećanja zapošljavanja, što je osnovni cilj Vlade RS, istako je Tegeltija.\nNa pitanje koliko je trenutno izvršenje budžeta i ima li razloga za zabrinutost kada je riječ o isplati plata, penzija, subvencija, podsticaja, Tegeltija odgovara da su do 7. oktobra ukupni budžetski prihodi bili veći za dva odsto u odnosu na operativni budžet, od čega su direktni porezi veći za tri odsto.\nIndirektni porezi su na nivou operativnog budžeta, a neporeski prihodi su veći sa 13 odsto u odnosu na operativni budžet. Nedostatak finansiranja u prvoj polovini godine je nadoknađen emisijom obveznica i trezorskih zapisa na domaćem tržištu, a aranžman sa MMF-om je pomogao da, zaključno sa 7. oktobrom, imamo ostvareno finansiranje samo za jedan odsto manje od planiranog budžetom. U skladu sa navedenim, nema prostora ni za kakvu zabrinutost po pitanju isplate plata, subvencija, podsticaja, kao ni bilo kojih drugih davanja planiranih budžetom za 2016. godinu, naglasava ministar.\nNa konstataciju da je u pismu namjere prema MMF-u jasno istaknut zahtjev za smanjenjem administracije, Tegeltija objasnjava da je Vlada RS usvojila Strateški plan za smanjenje troškova na plate u javnom sektoru i do kraja 2016. godine usvojiće i operativni, u kome će jasno ukazati na koji način će to biti urađeno u svakom od resora.\nMeđutim, prije toga, u saradnji sa Svjetskom bankom, izradićemo registar zaposlenih u javnoj upravi. U suštini, plan je da u periodu od 2017-2019. godine potrošnju na plate usaglasimo sa standardima razvijenih zemalja, istice Tegeltija.\nZajedno sa Svjetskom bankom još u septembru 2015. godine otpočeli smo reformu „Željeznica RS“ i očekujemo da prijedlog reformi završimo do kraja 2016. godine. Reforme u tom preduzeću bile bi sprovedene u 2017. godini. Nakon što završimo posao sa „Žljeznicama“, pristupićemo reformama i u drugim javnim preduzećima, naveo je minister finansija RS.\njavni sektor smanjenje plata\nMali Zvornik: Popularna „Somovijada“ 25. i 26. jula\nMultimedijalna kreativna radionica za mlade\nTri medalje za zvorničke džudiste


Foto: Arhiva | Stanić: Moguć bojkot posebne sjednice Skupštine RS\nSrna 26.10.2021 14:57\nŠef Kluba poslanika SDS-a u Narodnoj skupštini Miladin Stanić pozvao je predsjednika parlamenta Nedeljka Čubrilovića da poslanicima opozicije "omogući demokratski pristup i odnos u Narodnoj skupštini" ili će oni bojkotovati takve sjednice ili praviti neke druge performanse.\nStanić je, nakon sjednice skupštinskog Kolegijuma u Banjaluci, rekao novinarima da opozicija "neće dozvoliti da neko bude biran, a da nema pravo obraćanja u parlamentu Republike Srpske".\n"Apsurdno je da srpski član Predsjedništva BiH predlaže poslanicima da pod jednom tačkom dnevnog reda diskutuju o otvaranju ruskog konzulata u Banjaluci, o sporazumima o razmjeni tajnih podataka s Turskom, o sporazumu o graničnim prelazima s Hrvatskom, te o sporazumu o digitalizaciji arhivske građe između zemalja bivše Jugoslavije", smatra Crnadak.\nŠef Poslaničkog kluba DNS-a Duško Ivić rekao je da će poslanici DNS-a razmisliti da li će sutra učestvovati u radu posebne sjednice Narodne skupštine Republike Srpske.\n"Imam osjećaj da pozicija želi da održi sjednicu parlamenta Republike Srpske bez opozicije", kaže Ivić.\nKolegijum Narodne skupštine Republike Srpske odlučio je da sutra bude održana posebna sjednica parlamenta, a predloženim dnevnim redom je predviđeno izjašnjavanje o odlukama i zaključcima Predsjedništva BiH koji su veoma štetni po vitalne interese Republike Srpske, odlučio je danas Kolegijum parlamenta.\nSjednica je zakazana na zahtjev srpskog člana Predsjedištva BiH Milorada Dodika.


Izrael će bojkotovati posetu švedske ministarke\nUtorak , 2016-12-13 | 12:14:59\nIzraelska vlada odlučila je da bojkotuje predstojeću posetu ministarke spoljnih poslova Švedske Margot Valstrom Izraelu i palestinskim teritorijama u četvrtak, zbog njenih oštrih kritika na račun te zemlje.\nIzraelski mediji preneli su da švedska ministarka drži stranu Palestincima. Ona je ranije optuživala Izrael za likvidaciju Palestinaca, osumnjičenih za terorističke akte bez sudjenja i sugerisala da postoji veza izmedju islamskog terorizma u Evropi i teške situacije u kojoj se nalaze Palestinci.\nMinistarka je tražila da se sastane s izraelskim premijerom Benjaminom Netanjahuom i drugim ministrima, ali je dobila zvaničan odgovor da ne mogu da je uvrste u plan svog rada. Zvaničnici vlade su rekli da je to samo izgovor, pošto je Margot Valstrom nepoželjna osoba "persona non grata" u Izraelu.\nUprkos tome ona je odlučila da dodje i sastane se sa zvaničnicima Palestinske uprave.\nTo nije prvi put da je izraelska vlada odbila da je primi. U januaru prošle godine švedska ministarka je odustala od zvanične posete jer su izraelski zvaničnici odbili da se i tada sastanu s njom.\nOna je u to vreme oštro kritikovala politiku u Jerusalimu, označivši je "ekstremno agesivnom" i tvrdila da je Izrael iritirao bliske saveznike zbog preterane reakcije na odluku Stokholma da prizna državu Palestinu, ocenivši da je izraelska retorika o tome "prešla sve granice".\nŠvedsku vladu Izrael smatra "najvećim neprijateljem medju vladama EU", navodi izraelski novinski portal Ynet.\nNeki zvaničnici u izraelskom Ministarstvu spoljnih poslova predlagali su ranije da se zatvori izraelska ambasada u Stokholmu jer je to "izgubljen slučaj", kako su rekli.\nŠvarceneger: Tramp najlošiji predsednik u istoriji SAD\nIranska organizacija za atomsku energiju: Iran od sada proizvodi uranijum obogaćen do 20 odsto


ALEKSANDAR VUČIĆ: Srbi Su Krivi Za Prvi Svetski Rat!\nIzlive besa gazde napredne stranke Aleksandra Vučića u domaćim medijima viđamo svaki dan. Od toga da se svađa sa zamišljenim protivnicima (sam naravno pred svojim „novinarima“), do toga da vređa sopstveni narod postalo je sasvim normalno, nešto na šta većina javnosti u Srbiji (nažalost doduše) više ni ne reaguje.\nKako ipak izgleda kada razgovara sa strancima i kako u praksi deluje ono njegovo čuveno „Srbiju više niko ne ucenjuje i niko ne može da naređuje“ možemo da vidimo u kratkom insertu iz intervjua koji je dao za američki CNN.\nIntervju jeste nešto stariji, ali nije sa razlogom puštan u zemlji, te će verovatno velika većina vas da vidi po prvi put.\nA u ovom kratkom klipu možete da vidite podanički govor čoveka koji je zarad podrške spreman da proda sve, te govori kako će Srbija uvek da poštuje suverenitet i teritorijalni integritet Ukrajine i Krim kao njen sastvni deo, pa čak i to da su Srbi krivi za Prvi svetski rat – što je bolesni idiotizam, da bi na kraju rekao da će učiniti sve kako ne bismo više pravili probleme – koje bre crne probleme?!\nUostalom, da ne prepričavamo puno, pogledajte i „uživajte“, napomena izaziva mučninu.\nPrethodni tekstJORGOVANKA TABAKOVIĆ: Srpski narod i građani Srbije nisu dostojni Aleksandra Vučića!\nSledeći tekstANA BRNABIĆ OKO VAKCINACIJE: Ljudska prava i sindikati su smešna priča!


Već posle dva dana takmičenja Evropa je imala nedostižno vođstvo od 11:1, ali pravila i bodovanje su takvi da tek trećeg dana može da se osigura pobeda.\nOdlučujuće poene selekciji Starog kontinenta doneli su Andrej Rubljov i Saša Zverev koji su u dublu savladali američko-kanadsku kombinaciju Rajli Opelka-Denis Šapovalov sa 6:2, 6:7, 10:3.\nJedini poen za Svet doneli su Izner i Šapovalov pobeom nad Beretinijem i Zverevim u dublu prvog dana.\nOvo je bilo četvrto izdanje Lejver kupa, takmičenja koje je po uzoru na Rajders kup u golfu, osmislio Rodžer Federer i prvo na kome nije učestvovao nijedan od članova Velike trojke svetskog tenisa. Evropljani su sva četiri puta pobđivali, ali nikad sa ovolikom razlikom.\nNovak Đoković je nastupio 2018. godine, a jedini igrači koji su nastupili na svim turnirima su Aleksandar Zverev za Evropu, odnosnoi Nik Kirjos i DŽon Izner za Ostatak sveta.\nSelektori ekipa su stari rivali Bjern Borg i DŽon Mekinro.\nSport tenis Lejver kup Evropa


Milica Mandić: Uspešna godina i za tekvondo i za mene\nOlimpijska pobednica u tekvondu Milica Mandić, koja je proglašena za najbolju sportistkinju Srbije, rekla je da je godina na izmaku bila jako uspešna i za nju i za njen sport, ali i da je novi olimpijski ciklus već počeo.\nOna je dobila priznanje za najuspešniju srpsku sportistkinju u 2012. godini u izboru Olimpijskog komiteta Srbije.\nMilica Mandić i njen trener Dragan Jović vratili su se nedavno iz Rio de Žaneira, koji će biti domaćin igara 2016.\n"Uslovi su bili jako kvalitetni. Imali smo sparingovanje i borbe s Brazilcima, koji imaju odlične takmičare i šampione... Ipak, prva želja u 2013. godini mi je osvajanje Svetskog prvenstva", rekla je 21-godišnja Beograđanka.\nJović, koji je u izboru OKS-a proglašen za najboljeg trenera u Srbiji, takođe je rekao da je zadovoljan dosadašnjim pripremama i odnosom države i OKS-a. On je rekao da se ne brine zbog reorganizacije sportova na Igrama, pošto je na listi za odstranjenje sa programa OI bio i tekvondo.\n"Potpuno smo mirni po tom pitanju i uopšte ne razmišljamo o tome. Tekvondo je bio na listi za odstrel posle Pekinga, kada je jedan Kubanac udario trenera u glavu i dobio doživitnu suspenziju. Ali, posle Londona nemamo šta da brinemo. Ipak je ovo sport koji se trenira u 202 zemlje sveta", rekao je Jović.


Jeftini letovi iz Narathiwat do Palestine - Avio karte Narathiwat Palestina - eSky.rs\nAvio karte iz Narathiwat do Palestine\nPretražite letove iz Narathiwat do Palestine\nProverite najbolje prilike za letove iz Narathiwat do Palestine\n✔ Postoje li posebne ponude za letove iz Narathiwat do Palestine na eSky.rs?\n✔ Mogu li se pobrinuti za osiguranje prilikom rezervacije leta iz Narathiwat do Palestine?\n✔ Ako rezervišem let iz Narathiwat do Palestine, mogu li da rezervišem ujedno i smeštaj?\n✔ Koje avio-kompanije nude letove iz Narathiwat do Palestine?\nBudite sigurni, da na eSky.rs ponuda letova iz Narathiwat do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Tajlanda Jeftini letovi iz Tajlanda Jeftini letovi za Sukotaj Jeftini letovi iz Sukotaja Jeftini letovi za Suvu Jeftini letovi iz Suve\nJeftini letovi do Farskih Ostrva Jeftini letovi iz Farskih Ostrva Jeftini letovi do Bandar Lampung Radin Inten II Jeftini letovi od Bandar Lampung Radin Inten II


Jermeni, Česi, Danci i Bugari opasno "zakuvali" u grupi "B" - Sportske.net\nNaši istočni susedi nisu uspeli da iskoriste šansu koja im se ukazala u pretposlednjem kolu kvalifikacija za odlazak na SP i obezbede drugu poziciju u grupi "B", koja garantuje baraž.\nBugarska je poražena rezultatom 2:1 (1:0) u Jerevanu od selekcije Jermenije, čime je borba za mesto koje vodi u baraž ponovo postala interesantna.\nJermenija je do trijumfa došla sa dvojicom fudbalera više na terenu a pobeda je toj reprezentaciji donela dvanaesti bod i treću poziciju na tabeli grupe "B" sa bodom više od Danaca i jednim manje od današnjeg rivala.\nReprezentacija Danske najviše bi mogla da profitira od ovakvog scenarija u Jerevanu ali će joj za selidbu na drugu poziciju biti potreban trijumf nad Italijom koja je već obezbedila plasman na Mundijal.\nČeška je lagano savladala Maltu u gostima sa 4:1, sakupila 12 bodova, kao i Jermenija, a u poslednjem kolu gostuje Bugarima koji imaju bod više.\nGolove za 'Knedličke' postigli su Hubšman u trećem, Lafata u 34-om, Kadlec u 51-om i Pekhart u 90-om minutu. Jedini gol za Maltu dao je Misfud u 47. minutu meča.\nPoslednji meč u ovoj grupi odigran je u Kopenhagenu, gde je domaća Danska odigrala 2:2 sa 'Azurima', a pobeda im je izmakla u poslednjem minutu meča, kada je Akvilani doneo poravnanje.\nPrandelijeva ekipa je prva došla u vođstvo preko Pabla Osvalda u 28. minutu, ali se Niklas Bendnter pobrinuo za prekoret. Najpre je u poslednjim trenucima prvog poluvremena izjednačio rezultat, a potom doneo erupciju oduševljenja svojim drugim golom deset minuta pre kraja. Ipak, Alberto Akvilani je pokvario veselje domaćinu.\n'Azuri' su osigurali prvo mesto i učešće na Mundijalu,što znači da će se četiri tima boriti u poslednjem kolu za mesto koje vodi u baraž. Bugarska i Danska imaju po 13 bodova, a Češka i Jermenija po 12.\nDanska - Malta


MapSoft - Produkti\nLeading aerial acquisition data company in the region...\n...with complete aerial/LiDAR service...\n...and the highest data quality\nUsluge aerofoto/LiDAR snimanja i produkcija prostornih podataka zasnivaju se na najnovijoj tehnologiji (senzorima), najboljem dostupnom softveru, razvoju sopstvenih softverskih komponenti i sopstvenom proizvodnom procesu rada. Pored toga, MapSoft tim ima višedecenijsko iskustvo u proizvodnji podataka korišćenjem fotogrametrije i metoda daljinskog osmatranja. Sve to vodi ka najvišem kvalitetu krajnjih proizvoda i zadovoljnih kupaca, od malih do vodećih svetskih kompanija.\nKolor infracrveni snimci\nMisija udruženja je da poveća uticaj evropske aerofoto/LiDAR industrije na političke i administrativne odluke koje na nju utiču, da promoviše upotrebu podataka iz vazdušnog snimanja obrazovanjem donosioca odluka, da obezbedi predvidljiv nivo kvaliteta usluga sertifikovanjem, i da služi kao platforma za komunikaciju i saradnju među članicama radi postizanja pozitivnih promena.\nInternational Airborne Geophysics Safety Association (IAGSA) je neprofitna asocijacija koju podržavaju njene članice, a čiji je mandat promocija i unapređenje sigurnosti u industriji geofizičkih istraživanja iz vazduha. Kao lider u aerofoto/LiDAR poslovanju u regionu, MapSoft je od aprila 2017. član IAGSA prepoznavši korist i odgovornost za ukupne bezbednosne performanse tokom snimanja.


Život Stefana Dečanskog i vredni rukopisi u Istorijskom muzeju\nJul 29, 2020 14:46\nU okviru izložbe „Kraljevi i svetitelji srpski“ u Istorijskom muzeju Srbije do kraja avgusta posetioci će imati priliku da vide kivot kralja Stefana Dečanskog, koji se iznosi pred javnost samo u posebnim prilikama i rukopise od izuzetnog značaja poput Sintagme Matije Vlastara, nastao u Zeti sredinom 15. veka, te Žitije Stefana Dečanskog sa službom Stefanu Dečanskom od Grigorija Camblaka iz 16. veka.\nNavedeni predmeti će nakon toga biti vraćeni matičnoj instituciji - Muzeju Srpske pravoslavne crkve.\nIzložba „Kraljevi i svetitelji srpski”, autorke Vanje Vuksan, biće otvorena do 20. novembra tekuće godine, a posetioci će i dalje moći da vide brojne dragocenosti koje svedoče o najznačajnijoj srpskoj srednjovekovnoj dinastiji Nemanjić i epohi koja joj je prethodila.\nMeđu najvrednijim predmetima u Istorijskom muzeju Srbije je pečatnjak kneza Strojimira, vladara prednemanjićke epohe, deo kamenog trona cara Dušana iz manastira Studenica, parapetnu ploču iz Deževe, deo zbirke Muzeja „Ras” u Novom Pazaru, prvu Dečansku hrisovulju, osnivačku povelju manastira Dečani iz 1330. koja se čuva u Arhivu Srbije i mnoge druge značajne predmete.\nIzložba „Kraljevi i svetitelji srpski” ima 12 tematskih celina koje opisuju prve dinastije prednemanjićkog doba, poreklo i postojbinu dinastije Nemanjić, simbolički i titularni karakter imena Stefan i Uroš, značaj patrona Svetog Stefana Prvomučenika za dinastiju, vladarske insignije Nemanjića, njihova stolna mesta, tj. vladarske dvorove, ulogu državnih sabora, kult vladara ratnika, dinastičku lozu Nemanjića, proces sticanja autokefalije, procvat zadužbinarstva, grobne crkve i svetost vladara.\nIzložba obuhvata brojne originalne predmete, kopije i reprodukcije fresaka, ikona i relikvija, koje prikazuju bogatstvo i raznolikost sačuvanog materijalnog nasleđa države Stefana Nemanje i naslednika tokom dva veka vlasti i njihove izuzetne doprinose ne samo na državotvornim i crkvenotvornim poslovima nego i u oblastima prosvete, književnosti, arhitekture i zadužbinarstva, izrazito važnog za dinastiju, o čemu svedoče brojne crkve i manastiri, posebno Visoki Dečani, Pećka patrijaršija, Bogorodica Ljeviška, Gračanica i Sopoćani, koje je UNESKO uvrstio na listu svetske kulturne baštine.\nPosetioci mogu da posete izložbu svakog dana, osim ponedeljka, u periodu od 12 do 20 časova.\nMerama zdravstvene preventive, radi sprečavanja širenja virusa kovid-19, predviđen je ograničen broj posetilaca i obavezno korišćenje zaštitne maske, uz održavanje fizičke distance.\nIzložba se realizuje pod pokroviteljstvom Ministarstva kulture i informisanja Srbije, a uz podršku kompanije DDOR osiguranje.\nPrizrenski bogoslovi u Novom Sadu 80\nZavršen mozaik u Hramu Svetog Save - jedinstven u svetu 34\nSajam knjiga krajem oktobra ako epidemiološke prilike dozvole 26\nZlatni lav u Veneciji za film "Nomadska zemlja" 33\nElis: Curenje dokumenata iz Haga može da ugrozi rad suda\n12:16 September 24, 2020


Bruno Fernandeš otkrio zašto je prepustio jedanaesterac Markusu Rašfordu\nFoto: Toby Mellvile/Reuters\nMančester junajted je juče u okviru četvrtog kola Lige šampiona savladao Bašakšehir sa 4:1, a Bruno Fernandeš je bio dvostruki strijelac.\nZanimljivo je da je Portugalac imao priliku da stigne do svog prvog het-trika u dresu “Crvenih đavola”, ali odlučio je da jedanaesterac u 35. minutu prepusti Markusu Rašfordu, koji je to iskoristio i bio precizan.\nFernandeš je ove sezone standardni izvođač najstrože kazne u Junajtedu, a poslije utakmice je objasnio zašto se odlučio na ovaj nesebičan gest.\n“Naravno da svaki igrač želi da dođe do het-trika, ali na utakmici protiv VBA u Premijer ligi sam rekao Rašfordu da je sljedeći penal njegov. On je jedan od najboljih strijelaca u Ligi šampiona i bitno mu je da zadrži samopouzdanje. Sve dok tim pobjeđuje, nije bitno ko pogađa” – rekao je ofanzivni vezni fudbaler engleskog kluba.\nPrethodni članakAsano odveo Partizan u četvrtfinale Kupa Srbije\nNaredni članakStanojević: “Mislim da smo bili baš dobri”\nMico 25/11/20 19:33 At 25/11/20 19:33\nOvo je pravi igrač a ne da se svađaju ko će da izvede penal\nGoran 25/11/20 19:34 At 25/11/20 19:34\nOvako rade pravi igrači i pomažu jedan drugome ako je neko najbolji u nečemu onda ga treba još pohlgurati da bude još bolji


FSS NEUMOLJIV: Pazaru ostaje kazna, ni žene ni deca ne mogu na tribine - IndeksOnline.rs\nNaslovna FEATURED FSS NEUMOLJIV: Pazaru ostaje kazna, ni žene ni deca ne mogu na...\nFSS NEUMOLJIV: Pazaru ostaje kazna, ni žene ni deca ne mogu na tribine\nNOVI PAZAR – Fudbalski klub Novi Pazar kažnjen je sa dve utakmice bez publike na svom terenu i sa 300.000 dinara novčano zbog incidenta na utakmici protiv Sinđelića u okviru 16. kola Prve lige Srbije.\nNa molbu Uprave FK Novi Pazar da se dozvoli ulazak ženama i deci na Gradski stadion u Novom Pazaru, disciplinska komisija Fudbalskog savez Srbije je dala negativan odgovor, tako da će se utakmica protiv OFK Žarkovo igrati pred praznim tribinama.\nUtakmica između FK Novi Pazar i OFK Žarkovo prvenstveno je bila zakazana za subotu 9.11.2019. godine u 17:00 sati, ali je zbog novonastalih okolnosti termin pomeren za 13:30 sati.\n“Zahvaljujemo se svim ljubiteljima fudbala na razumevanju u nadi da se slični incidenti koji donose štetu našem voljenom klubu i svima koji volimo fudbal neće ponavljati. Apelujemo na posetioce Gradskog stadiona da bodre svoj klub dlanovima i grlima a ne ubacivanjem predmeta u teren” – izjavio je generalni sekretar FK Novi Pazar, Fikret Međedović.\nNacionalizam i diskriminacija 07/11/2019 at 22:08\nIstupiti iz ove procetnicke lige gde se ma zalost mrzi sve sto nije srpsko, mrznja prema Pazaru i Bosnjacima je svakog prvenstva sve veca


21/05/2012 | 17:36\n“DTD Ribarstvo” predstavilo riblje dimljene kobasice i viršle\nNa nedavno završenom međunarodnom poljoprivrednom sajmu u Novom Sadu kompanija “DTD Ribarstvo” predstavila je novu liniju proizvoda koja predstavlja svojevrstan pionirski poduhvat u Srbiji, a reč je o “ribljem roštilju”.\nNaime, novi proizvodi, “Ribella riblje viršle” i “Ribella riblje dimljene kobasice” potpuno su nova vrsta proizvoda na domaćem tržištu i omogućavaju potrošačima da na vrlo jednostavan način i za veoma kratko vreme, pripreme zdrav obrok od ribe.\n– Istraživanja tržišta su pokazala da postoji potreba upravo za takvom vrstom proizvoda. Ovi proizvodi ne sadrže gluten pa mogu da ih konzumiraju svi koji se pridržavaju pravila bezglutenske ishrane. Poznato je da deca i mladi često konzumiraju viršle i kobasice koje se lako i brzo pripremaju, a izuzetno visok sadržaj ribe, oko 65%, potvrđuje da su pravi izbor upravo za njih. Inače se u Srbiji riba malo konzumira, svega 7 kg po sobi godišnje, što je znantno niže od evropskog proseka. Ovo je naš način da edukujemo stanovništvo da je riba u svakodnevnoj ishrani izuzetno blagotvorna za zdravlje – naglasio je Siniša Simić, direktor Sektora za preradu ribe u “DTD Ribarstvu”.\nAmur od kojeg su izrađeni ovi proizvodi, uzgajan je na ribnjacima “DTD Ribarstva” u strogo kontrolisanim uslovima, što garantuje kvalitet sirovine, a samim tim i kvalitet krajnjeg proizvoda. Meso amura je posno i ukusno i često je na meniju u okviru raznih vidova dijetalne ishrane.\nJagode duplo jeftinije, padaju i cene mladog povrća\nPijaca u novobeogradskom Bloku 44 dobija “klimu” do početka leta


Lajčak isključio mogućnost da EU finansira predizbornu kampanju\nNekadašnji evropski izaslanik za crnogorski referendum Miroslav Lajčak, nakon izjave crnogorskog ministra finansija da Vlada u budžetu nema novca za izbore, isključio je mogućnost da Evropska unija finansira predizbornu kampanju u Crnoj Gori, navodeći da je Vlada dužna da obezbijedi novac za tehničko održavanje izbora.\nLajčak je listu ‘’Dan’’ kazao da stranke za kampanju treba same da obezbijede bar dio novca. "I vlast i opozicija su znali da će im referendum isprazniti budžet i da neće moći da računau na pomoć EU", naveo je Lajčak.\nOn je kazao da je pregovarao sa Evropskom komisijom o tome da li je moguće da ona obezbijedi razliku u novcu kako bi se riješio spor o finansiranju kampanje.\n"Rečeno mi je da to nije moguće i da EK može pružiti samo tehničku pomoć. Oba bloka su bila obaviještena o tome", naveo je on.\nCrnogorski ministar finansija Igor Lukšić nedavno je kazao da u crnogorskom budžetu nema novca za predizbornu kampanju, jer su političke stranke predviđenu sumu potrošile za referendum.\nCrnogorski predsjednik Filip Vujanović rekao je danas da opozicione stranke ne treba da se žale na nedostatak novca za izbornu kampanju, jer je o tome trebalo da misle kada su prije referenduma tražile sav novac predviđen budžetom za izbore.\n»Ne treba zaboravljati da su stranke koje su pripadale bloku za zajedničku državu tražile da se sva sredstva predviđena za izbore i referendum isplate za referendumsku kampanju«, kazao je Vujanović u intervjuu Radiju Crne Gore.\nOn je rekao da bi novo izdvajanje novca za izbornu kampanju značilo da ta sredstva moraju da se uzmu od nekog budžetskog korisnika.\nFunkcioner SNP Dragiša Pešić, međutim, tvrdi da je i Lajčaku jasno da Vlada ima obavezu da obezbijedi novac iz budžeta za finasiranje predizborne kampanje.\nPešić kaže da su izjave o tome da nema novca čista politička demagogija i da takvo nešto neće proći kod SNP-a. On tvrdi da podnosiocima izbornih lista, niko ne može da uskrati pravo na finansiranje izborne kampanje.


TikTok “preskočio” Trampovu zabranu – The PRESTIGE\nSudija je izdao preliminarnu zabranu niza odluka američkog Ministarstva trgovine o blokadi TikToka u SAD, a koja je trebalo da nastupi 12. novembra.\nOva zabrana bi značila da korisnicima u SAD više ne bi bila dostupna ažuriranja i isporuke sadržaja TikToka, što bi aplikaciju učinilo neupotrebljivom za američke korisnike.\nTikTok je tužio Trampovu administraciju, ali najnovija odluka Suda proistekla je zapravo iz druge tužbe, a koju potpisuju tri tvorca TikToka koji su zabrinuti za njihovu egzistenciju ukoliko dođe do zabrane aplikacije u SAD.\nSudija se priklonio njihovom argumentu da videozapisi TikToka predstavljaju “informativni materijal” koji je zaštićen relevantnim zakonom.\n“Kratki videozapisi koji se razmenjuju na TikToku su izražajni i informativni, te izričito zaštićeni prema Međunarodnom zakonu o vanrednim ekonomskim moćima”, napisao je sudija u svojoj odluci.\nTrampova administracija smatra da TikTok predstavlja opasnost za nacionalnu sigurnost jer je u vlasništvu kineske kompanije ByteDance, sa sjedištem u Pekingu. Vladini pravnici tvrde da bi podaci o američkim korisnicima aplikacije mogli završiti u rukama kineske vlade, što negiraju iz TikToka.


Ruski predsednik Vladimir Putin i nemačka kancelarka Angela Merkel rukuju se nakon zajedničke pres konferencije u Sočiju, Rusija, 18. maja 2018.\nPredsednik Rusije Vladimir Putin rekao je u petak da će i posle pokretanja projekta gasovoda Severni tok 2 između Rusije i Nemačke, biti moguć tranzit ruskog gasa preko Ukrajine pod uslovom da je ekonomski isplativ.\nPosle razgovora s nemačkom kancelarkom Angelom Merkel u Sočiju, Putin je rekao da Rusija ne namerava da obustavi isporuke gasa članicama Evropske unije preko Ukrajine koja ubire znatna sredstva od tranzitnih taksi.\n"Spremni smo da očuvamo takav tranzit ako ekonomski ima smisla", rekao je Putin i dodao da se to može ostvariti razgovorom s Ukrajinom na šta je Rusija spremna.\nPutin je naznačio da protivljenje SAD Severnom toku 2 potiče od želje predsednika Donalda Trampa da podstakne izvoz američkog tečnog gasa, koji se dostavlja brodovima i koji je znatno skuplji od ruskog gasa, preneo je Asošijeted pres.\nMerkel je rekla da treba obezbediti garancije Ukrajini da će se nastaviti isporuke preko njene teritorije. Nemačka kancelarka je ranije upozorila da bez preciziranja uloge Ukrajine nije moguć projekat Severni tok 2 kojim se zaobilaze istočnoevropske zemlje koje učestvuju u tranzitu ruskog gasa ka drugim zemljama Evrope.\nNemačka takođe želi ruski gas pošto je izračunala da je proširenje postojećeg gasovoda kroz Baltičko more, isplativije od drugih opcija, među kojima je američki tečni gas.\nMerkel i Putin, koji je u Sočiju dočekao kancelarku buketom s bež ružama, frezijama i drugim cvećem u pastelnim bojama, nastavili su razgovore za ručkom. Među temama je kako obnoviti mirovni proces u Ukrajini.\nNemačka insistira da mirovne snage UN treba da pomognu prilikom održavanje izbora u Ukrajini sledeće godine. Moskva, koja podržava separatiste na istoku Ukrajine, naznačila je da bi mogla pristati na prisustvo mirovnih snaga, ali ne i na zahtev Ukrajine da budu razmeštene uz granicu Ukrajine i Rusije.\nPo pitanju Sirije, Putin je rekao da su evropska humanitarna pomoć i pomoć u obnovi te zemlje ključni za stvaranje uslova za povratak izbeglica.\nOn je rekao da pomoć Siriji mora biti "depolitizovana", što se odnosi na nevoljnost Zapada da pomaže vladi predsednika Bašara Asada.\n"Ako Evropa želi da se ljudi vrate svojim kućama, onda treba da pomogne Siriji da obnovi privredu i obezbedi Siriji humanitarnu pomoć", rekao je Putin.\nMerkel je pozvala Putina da iskoristi svoj uticaj na Asada da se ukine zakon kojim je Sirijcima oduzeta imovina ako odmah ne potvrde svoje vlasništvo.\n"To je veoma loša vest za sve one koji žele da se vrate u Siriju jednog dana", rekla je ona i dodala da je neophodno pokrenuti politički proces za Siriju i da je Nemačka sprema da pomogne.\nBerlin i Moskva su trenutno saglasni kad je reč o Iranu - za razliku od SAD, koje su se povukle iz sporazuma, Nemačka i Rusija žele da održe nuklearni sporazum s Teheranom.\n"Mi Evropljani smo u kontaktu s Iranom da razgovaramo da Iran treba da ostane u sporazumu zato što ovaj sporazum daje bezbednost, nadzor i transparentnost", rekla je Merkel.\nOna je dodala da Međunarodna agencija za nuklearnu energiju veruje da se Iran pridržava sporazuma.\nPutin je poželeo dobro zdravlje dvostrukom ruskom agentu Sergeju Skripalju koji je danas izašao iz bolnice, dva meseca pošto je otrovan u engleskom gradu Solzberiju, za šta London optužuje Rusiju, preneo je Frans pres.\n"Da je upotrebljen vojni toksični agens, ta osoba bi umrla na licu mesta, srećom, on je izlečen, pušten i nadam se da će ostati živ, dobrog zdravlja i bezbedan", rekao je Putin.\nOn je dodao da je Rusija više puta nudila pomoć Velikoj Britaniji u istrazi, ali nije bilo odgovora.\nPutin je kritikovao Ukrajinu zbog hapšenja šefa ukrajinske kancelarije ruske agencije RIA novosti Kirila Višinskog navodeći da je to bez presedana, preneo je Tass.\n"Oni hoće da ga optuže zbog veleizdaje za ono što je radio otvoreno, ispunjavajući svoje profesionalne dužnosti. Dugo nisam video takve stvari, ne mogu se setiti ničeg takvog. Dodirnuli smo to pitanje, kao i druga pitanja povezana s Ukrajinom, ali radio bih se uzdržao od ulaženja u detalje", rekao je Putin.\nMerkel je rekla da je iskoristila sastanak s Putinom kao priliku da razgovaraju o poteškoćama sa kojima se suočavaju novinari, uključujući novinare u Rusiji.\nTekst je u celosti prenet sa Radija Slobodna Evropa


REPUBLIČKI ŠTAB: Postojeće mjere u Republici Srpskoj produžene do 25. marta\nmmgradiska 18. mart, 2021.\nRepublički štab za vanredne situacije je na današnjoj sjednici u Banjaluci do 25. marta produžio postojeće mjere u vezi sa virusom korona, uz napomenu da će narednih dana biti pojačane kontrole provođenja zaštitnih mjera u svim gradovima i opštinama.\n“To je važno da bi se stanovništvo zaštitilo u što većoj mjeri. S tim ciljem, u narednim danima biće oformljeni posebni kontrolni timovi, koje će sačinjavati pripadnici Ministarstva unutrašnjih poslova, komunalne policije i inspekcije”, saopšteno je iz Biroa Vlade Republike Srpske za odnose sa javnošću.\nRepublički štab apeluje na građane da se s ciljem zaštite zdravlja pridržavaju propisanih mjera, a na gradske i opštinske štabove da prate epidemiološku situaciju u svojim lokalnim zajednicama, te da, u slučaju potrebe, mogu da donose restriktivnije mjere od onih koje donosi Štab.\nZbog pogoršane epidemiološke situacije Republički štab za vanredne situacije ostaje u stalnom zasijedanju, a naredna sjednica je zakazana za sutra.\nKompletnu Odluku Republičkog štaba za vanredne situacije pročitajte OVDJE.\nPOVRTARI SRPSKE AKCIJU NASTAVLJAJU U GRADIŠCI: Udruženje povrtara Srpske podjelilo 37 tona krompira u Banjaluci (FOTO)\nObezbjeđena sredstva za isplatu decembarskih penzija


Beograd 3.na svetskoj listi najboljih gradova za rad od kuće\nTanjug 8. januara 2021. 14:07\nSKOPLJE – Na listi koju je objavio portal „Big seven travel“ od 50 gradova koji imaju najbolje uslove za rad na daljinu Beograd se našao na trećem mestu, dok su ispred njega plasirani samo Talin, glavni grad Estonije i gruzijski Tbilisi.\nRangiranje na osnovu kojeg je napravljena lista zasnivalo se na više faktora od kojih su najvažniji, povoljni troškovi života i pristupačnost interneta u parkovima i restoranima, prenosi Mia magazin.\nGlavni grad Estonije našao se na vrhu liste najviše zbog toga što zemlja dozvoljava radnicima koji rade od kuće da se tamo presele na godinu dana pod uslovom da ispunjavaju određene kriterijume, a kao prednost Talina ističe se i naglo rastuća digitalna ekonomija kao i niski troškovi života, gde najam stana u centru košta oko 500 dolara mesečno.\nDrugo mesto je zauzeo glavni grad Gruzije, Tbilisi, koji je takođe uveo vizu za radnike na daljinu tokom pandemije. Pored toga, oni koji se odluče da otputuju u Gruziju na raspolaganju imaju i veliki izbor poslovnog i prostora za stanovanje koji je mnogo jeftiniji nego u Zapadnoj Evropi.\nBeograd se našao na trećem mestu zbog, kako navodi portal Big seven travel, centralne pešačke zone ispunjene kafićima, galerijama i prodavnicama, kao i velikog izbora tehnološki dobro opremljenih prostora za rad sa neprekidnim brzim internetom na raspolaganju.\nIza Beograda na listi su dalje Bali (Indonezija), Čijang Mai (Tajland), Berlin (Nemačka), Singapur, Buenos Aires (Argentina), Hanoj (Vijetnam) i Ljubljana (Slovenija).\nDrugi evropski gradovi koji su se našli na ovoj listi 50 najboljih su Porto, na 31. mestu, Madrid – 32., Budimpešta, – 38., Cirih, – 44., Lisabon – 46., Prag, 47. i Las Palmas na Kanarskim ostrvima kao 48.na listi.


Sastanci dijaloške platforme povezuju ljude sličnih interesa, ali i vladin i nevladin sektor|Genesis Project\nSastanci dijaloške platforme povezuju ljude sličnih interesa, ali i vladin i nevladin sektor\nU sklopu projekta Dijalog za Budućnost, koji implementiraju Unicef Bosna i Hercegovina UNESCO i UNDP Bosnia and Hercegovina u partnerstvu sa Predsjedništvom Bosne i Hercegovine, održavaju se i sastanci lokalne dijaloške platforme u brojnim opštinama. Šta su sastanci dijaloške platforme, gdje i kako se oni realizuju te koji je njihov krajnji cilj , objašnjava Dijana Pejić, izvršna direktorica NVO Genesis Project-a.\nKada je počela realizacija sastanaka lokalne dijaloške platforme i ko u njima učestvuje?\nDijana Pejić: Prvi sastanci lokalne dijaloške plaforme su realizovani nakon individualnih sastanaka sa lokalnim opštinskim koordinatorima iz osam opštinskih uprava smješteni u osam jedinica lokalne samouprave koje Genesis Project pokriva u okviru projekta „Dijalog za budućnost“. Načelnici sedam opština (Vitez, Kiseljak, Kreševo, Bugojno, Novi Travnik, Travnik, Busovača) i gradonačelnik grada Doboja su, prateći prethodno realizovane projektne istraživačke aktivnosti, te preporuke dobijene putem izvještaja o „Mapiranju lokalnih interesnih strana“ imenovali za članstvo u lokalnoj dijaloškoj platformi osobe koje su prepoznate kao važni lokalni akteri na polju poboljšanja društvene kohezije i koje su u mogućnosti nositi se sa izazovima koje nas očekuju na polju promocije suživota, izgradnje povjerenja i uvažavanja različitosti. Imenovani su predstavnici javnih institucija (vrtići, osnovne i srednje škole, policijske uprave, centri za socijalni rad, itd.), nevladinog sektora, kao i predstavnici vjerskih institucija. Na listi imenovanih se nalaze i predstavnici Vijeća mladih, kao i mladi koji su angažovani u nevladinom i kulturnom sektoru.”\nKoliko je do sada bilo učesnika na sastancima i koji je njihov krajnji cilj?\nDijana Pejić: Na dosadašnjim sastancima, u osam obuhvaćenih jedinica lokalne samouprave je učestovalo preko 180 predstavnika ciljanih opština. Cilj je uspostava i institucionalizacije lokalne dijaloške platforme u svakoj projektom obuhvaćenoj opštini. Lokalna dijaloška platforma je mehanizam koji služi kao katalizator za sve inicijative za širenje mira i povjerenja u sklopu lokalne zajednice. Mehanizam lokalne dijaloške platforme je osmišljen kako bi se utvrdile prepreke izgradnji povjerenja u lokalnim zajednicama, te da bi se radilo na promociji socijalne kohezije i raznovrsnosti u Bosni i Hercegovini. Lokalne dijaloške platforme predstavljaju lokalne akcije, gdje su sami građani nosioci i organizatori aktivnosti.\nKako biste ocjenili zainteresovanost lokalnih predstavnika za ovakvom vrstom dijaloga i da li već možete izdvojiti određene zaključke?\nDijana Pejić: Na dosadašnjim sastancima, a održana su po dva sastanka, u svakoj od osam lokacija, članovi lokalne dijaloške platfome su se prvo detaljno upoznali sa projektom i njegovim ciljevima, zatim su diskutovali o i utvrdili prioritete koji treba da budu postignuti da bi se pomogla promocija socijalne kohezije i raznovrsnosti na lokalnom nivou. Tokom drugog sastanka, svaka grupa (lokalna dijaloška platforma) je izvršila selekcioniranje i podjela prioriteta koji su usko povezani sa opštim ciljem projekta „Jačanje društvene kohezije“. Podijeljeni su na lokalno rješive prioritete i na one koji su rješivi na višem nivou. Zatim je odrađena SWOT analiza lokalne zajednice s aspekta opšteg cilja “Poboljšanje društvene kohezije u lokalnoj zajednici”, i izvršena je podjela na snage, slabosti, prilike i prijetnje. Nakon izvršene selekcije prioriteta i urađene SWOT analize opštine sa aspekta projektnog cilja, radilo se na utvrđivanju konkretnih aktivnosti koje će omogućiti realizaciju selektovanih prioriteta, uz preciziranje odgovornosti za svaki pojedinačni prioritet. Nakon toga se pristupilo izradi okvirnih akcionih planova, čiji broj i akcent je zavisio od sklopa grupe, kao i lokalne situacije. Zaključci, kao i zainteresovanost zavise od lokacije do lokacije, gdje je u nekim lokacijama prisutna nezainteresovanost određenog (manjeg) broja članova, dok su na nekim drugim lokacijama članovi veoma aktivni i daju svoj maksimum da se dođe do kvalitetnih i izvodivih akcionih planova. Doneseno je više različitih zaključaka, ali se u više lokacije spominje da treba podsticati i poboljšati obrazovanje, zatim obrazovanje i inkluziju Roma, obrazovni i vaspitni rad s djecom, izgradnja dječijih igrališta, razvoj turizma, razvoj sporta i izgradnja sportskih terene, afirmacija volontarizma, itd. Takođe je predloženo da se riješe problemi s vodovodom, prevozom učenika iz udaljenih mjesta, zaštitom okoline kao i problemi oko pasa lutalica, a u više lokacija su se članovi složili da se treba boriti protiv pasivnosti mladih, kao i pasivnosti građana generalno.\nKoliko su ovi sastanci potrebni, odnosno kakav je njihov uticaj na lokalnu zajednicu?\nDijana Pejić: Sastanci ovog tipa su itekako potrebni, jer ponekad lokalne zajednice nisu ni svjesne svojih kapaciteta, a nekada nisu ni svjesni nekih problema. Dešavalo se da neki članovi LDP-a čuju po prvi put za neka dešavanja u vlastitim opštinama, pošto u nekim lokacijama nema i cirkulisanja važnih informacija o aktivnostima koje su od važnosti za opštinu među osobama koje bi trebale znati šta se dešava, pogotovo ako se aktivnosti tiču njih direktno. Ovakvi sastanci povezuju ljude sličnih interesa, ali i vladin i nevladin sektor, pokazujući da jedni na druge mogu računati i sarađivati.


Suva zima spriječila najezdu krvopija - Glas Srpske\nAleksandar Stojanović 11.07.2020 08:01\nBANjALUKA - Na području grada ove godine manje je komaraca nego prethodnih sezona i situacija nije kritična. Ipak, službe koje vrše zaprašivanje ovih insekata su spremne i očekuje se da će prvo uništavanje odraslih vrsta početi oko 20. jula.\nRekao je ovo direktor “Eko-bela” Vladimir Šušnjar i dodao da su radnici ovog preduzeća već počeli uništavanje i praćenje larvi u prigradskim naseljima, uz tokove rječica i potoka, te mjesta gdje postoje stajaće vode.\n- Ove godine je situacija bolja nego prethodnih godina. Imali smo izrazito suvu zimu, zbog čega su presušile podzemne vode i pritoke rijeka, gdje se komarci pretežno razmnožavaju. Ipak, i ove, kao i prethodnih godina, već smo obavili larvicidno uništavanje, a ovih dana smo rasporedili ekipe u Česmi, Lazarevu, Debeljacima, Zalužanima i nekim drugim naseljima gdje je primjetan veći broj larvi i oni će pratiti situaciju - istakao je Šušnjar.\nDodaje da je za ovu godinu nabavljena dovoljna količina hemijskih sredstava i opreme za borbu sa ovim krvopijama.\n- O rasporedu zaprašivanja po naseljima građani će biti pravovremeno obaviješteni putem medija, ali i na zvaničnoj stranici grada - rekao je Šušnjar.\nOn je naglasio da je posebno važna saradnja i koordinacija sa mjesnim zajednicama i građanima, kako bi se moglo reagovati na vrijeme i spriječiti veće razmnožavanje komaraca.\n- U stalnom smo kontaktu sa predstavnicima mjesnih zajednica, koji nas obavještavaju gdje su primijetili ove insekte. Ovim putem apelujemo i na građane da ne zadržavaju vodu, da čiste i redovno kose i održavaju dvorišta, jer to su mjesta gdje se komarci često pojavljuju. To može biti od velike pomoći, ako znamo da se iz jednog bureta sa vodom može razmnožiti i do nekoliko hiljada jedinki - kazao je Šušnjar.\nKao jedan od vidova zaštite Šušnjar ističe i da građani, ako su u mogućnosti, u baštama mogu zasaditi i začinsko bilje koje odbija ove napasti.\n- Pored toga, poželjno je i da se stave zaštitne mreže i drugi vidovi zaštite od ovih insekata - kazao je Šušnjar.\nNeuređena i zapuštena dvorišta, pored toga što su idealno stanište za mnoge gmizavce, pogodan su teren i za razmnožavanje komaraca i zbog toga direktor preduzeća “Eko-bel” Vladimir Šušnjar apeluje na nadležne da više kontrolišu ovakva dvorišta.\n- Pozivamo i građane da prijave, ali i inspekciju da sankcioniše vlasnike ovakvih dvorišta, jer se tu razmnožavaju komarci i zmije - kazao je Šušnjar.


TAJNI PROJEKAT: Rusi prave dron-ubicu američkog lovca F-35 | WebTribune\nHome SPEKTAR Tajni projekat: Rusi prave dron-ubicu američkog lovca F-35\nTajni projekat: Rusi prave dron-ubicu američkog lovca F-35\nPosted date: септембар 02, 2015 In: SPEKTAR\nRusi prave „lovca na lovca“, bespilotnu letelicu sa visokointegrisanim elektronskim borbenim sistemima koji će je sakriti od radara kada bude jurila američki F-35\nPrema pisanju američkog novinara Džejmsa Drua, Rusi rade na bespilotnoj letelici sposobnoj da obori američki ponos, F-35.\nRusi najverovatnije prave „lovca na lovca“ – UAV, bespilotnu letelicu sa visokointegrisanim elektronskim borbenim sistemima koji će je sakriti od radara kada bude jurila američki F-35, piše Dru na sajtu Global fajt.\n„Dojava“ je stigla iz KRET-a, ruskog proizvođača elektronskih sistema, koji je na ovogodišnjem sajmu vazduhoplovstva MAKS, održanom u avgustu u blizini Moskve, izložio zanimljivi UAV (Unmanned aerial vehicle – Bespilotna letelica, dron) model.\nPrema rečima zamenika izvršnog direktora KRET-a, Vladimira Mihejeva, ova letelica nije samo atraktivna promotivna maketa – to je napredni vojni dron, razvijen od strane ruske Ujedinjene vazduhoplovne korporacije (UAC).\nKRET učestvuje u projektu, ističe Mihejev, tako što obezbeđuje najvažnije elemente: komunikacione sisteme, vojne elektronske i zaštitne sisteme, radarske sisteme, kao i kontrolnu zemaljsku stanicu.\nMihejev je za Global fajt rekao i da njegova kompanija ima udela u dva UAV projekta – jedan u fazi razvoja, a drugi u konceptualnoj fazi. Oba pripadaju UAC-u.\nMeđutim, Mihejev je odbio da kaže imena projekata, ali je objasnio da je UAV dizajniran da otkriva stelt avione na isti način kao i ambiciozni kineski projekat „Divine Eagle“, čija tehnologija je, kako tvrdi, „pozajmljena“ od Rusije i SAD.\nTo znači da je cilj ovog ruskog drona da otkrije „neprimetne“ američke avione koristeći Iks-opseg mikrotalasa i UHF radare, što se posebno odnosi na „lokid martin F-22“ i „F-35“, kao i „nortrop gruman B-2“.\nNadziranje vazdušnog prostora je samo jedna od mogućnosti UAV-a.\nPrema rečima Mihejeva, KRET je obezbedio visokointegrisane borbene sisteme koji ne samo što pružaju zaštitnu elektromagnetnu sferu oko letelice protiv vazduh-vazduh projektila, već je skrivaju i od radara!\nKako se Druu čini, ruski dron neverovatno podseća na bespilotni „nortrop gruman X-47B“, ali ima i po elisu za podizanje na svakom krilu i vertikalne stabilizatore.\nInače, UAV-ova avionika, radar i elektronski ratni sistemi potiču od onih koji se prave za lovac „suhoj Su-35“ i jurišni helikopter „kamov Ka-50“. KRET takođe ima dosta udela u projektu „suhoj T-50/PAK-FA“.\nU članku koji je osvanuo na KRET-ovom vebsajtu početkom avgusta, Mihejev je istakao da se Rusija takmiči sa Sjedinjenim Američkim Državama u oblasti elektronskog ratovanja „čitav život“, i da je pre pet godina kompanija shvatila da mora da stvori sisteme budućnosti.\n„Danas govorimo o 15-20 odsto godišnjeg rasta po pitanju elektronskih ratnih sistema.“\nOstaje da se vidi da li je ovaj UAV projekat samo marketing ili zreli razvojni program, pita se Dru na kraju.\nAmerika je predala Ukrajinu Putinu, ovo je sada samo farsa\nOslobodite se zadaha belog luka pomoću 6 prirodnih načina\nNovak: Agasi najbolje zna kako da me izvuče i vrati\nToma otpao, Vučić ima drugog kandidata\nIz SAD nude novac zbog pokušaja ubistva na Kalemegdanu\nSPIN DOKTOR: Iza planiranog krvoprolića u Crnoj Gori stoje ruske i srpske paraslužbe\nAleks Koreča, nekada drugi teniser sveta: Evo šta Đoković neće javno da kaže …


Ponovo sukobi u Ukrajini (FOTO) – Nadlanu.com\nPonovo sukobi u Ukrajini (FOTO)\nObjavljeno 25. nov 2013. / 23:35:25\nKako su javile ruske agencije, upotrebljeni su pirotehnika i suzavac, ali nije jasno da li je suzavac ispalila policija.\nAgencija Interfaks izveštava da se situacija stabilizovala i da je sukob prestao.\nInterfaks navodi, pozivajući se na pres službu kijevske policije, da je od jednog poslanika dobijena dojava da se na Trgu nalazi minibus sa eksplozivom i da je upućena antidiverzantska jedinica koja od demonstranata nije mogla da priđe vozilu, dok agencija RIA Novosti prenosi da je razlog za sukob bio taj što su demonstranti blokirali vozilo i izvukli iz njega čoveka za kog su mislili da je saradnik ukrajinskih specijalnih službi i da ih je prisluškivao.\nBlizu stotinu pripadnika specijalne jedinice "Berkut" došli su na Trg kako bi odblokirali automobil i tada je počelo koškanje, navodi RIA Novosti.\nTa agencija navodi da su obe strane upotrebile suzavac a Interfaks je preneo tvrdnju šefa poslaničke opozicione grupe "Otadžbina" (Batkivščina) Arsenija Jacenjuka da je "nekoliko poslanika povređeno".\nU međuvremenu je rasformiran kordon specijalnih snaga kod Trga i povlače se i pripadnici policije, navodi Interfaks.\nPrema proceni te agencije, na Trgu se nalazi između četiri i pet hiljada učesnika akcije a na njemu nastupaju i ukrajinske muzičke grupe.\nFoto: Andrew Kravchenko / Beta-AP\nUčesnici mitinga pozivali su sa scene da se prekine sa provokacijama.\nAkcije pristalica evrointegracija održavaju se u Ukrajini od prošlog četvrtka, podseća RIA Novosti, dodajući da je prošle nedelje ukrajinska vlada obustavila pripreme za potpisivanje sporazuma o asocijaciji sa EU, koji je bio planiran za potpisivanje 28-29. novembra na samitu "Istočnog partnerstva" u Vilnjusu.\nPredsednik Ukrajine Viktor Janukovič obratio se naciji objašnjavajući obustavljanje priprema ekonomskim problemima koji bi mogli da nastupe u prelaznom periodu.\nBivša premijerka Ukrajine Julija Timošenko, koja je na odsluženju zatvorske kazne, stupila je u štrajk glađu kako bi izvršila pritisak na Janukoviča da potpiše sporazum o asocijaciji sa EU.


Investitor: BW Galerija\nIzvođenje radova: Beovrt, 2020\nAutentičnost koncepta spoljnog uređenja BW Galerije odlikuju veliki pojasevi i površine pod zelenilom, koje i segmentno i u celini pokazuju dosledan princip uređenja istih. Jedna od značajnijih karakteristika je i implementacija zelenih krovova, kao dobrog trenda održive gradnje. Radi se o kompletnom sistemskog rešenju, sa svim standardnim slojevima zelenog krova- zaštitni slojevi, drenažni, filtracioni, specijalizovani supstrat za sadnju i vegetacioni sloj.\nU okviru projekta BW Galerija, predviđeno je oko 30 različitih vrsta, neke vrste se ponavljaju ali u nešto drugačijoj formi i veličini, tako da se svakako može reći da je asortiman predviđenih biljnih vrsta širok i da se radi o dinamičnim zelenim površinama, koje korisnike ni najmanje ne ostavljaju ravnodušnima.\nOno po čemu su ove zelene površine već postale prepoznatljive, nije toliko sam izbor vrsta, koliko njihova reprezentativnost u smislu standarda sadnica i sadnje, što će sigurno dati reper i povećati standarde projektovanja i izvođenja zelenih površina generalno.